Қозоғистон ТИВ вакили Толибон билан дипломатик муносабатлар ўрнатиш имконияти ҳақида гапирди\n20 Август 2021 15:53\nNUR-SULTAN. Kazinform - Қозоғистон Ташқи ишлар вазири ўринбосари Ақан Рахметуллин Марказий коммуникациялар хизматида бўлиб ўтган брифингда толиблар билан дипломатик муносабатлар ўрнатиш имконияти ҳақида фикр билдирди, деб хабар беради Kaszinform мухбири.\n«Биз Толибонни тан олмадик. Хабарингиз бор, кеча Ташқи ишлар вазирлиги Афғонистондаги вазият ҳақида расмий баёнот берди. Бу маҳаллий оммавий ахборот воситаларида эълон қилинди. Биз бу мамлакатдаги вазиятни диққат билан кузатмоқдамиз. Биз БМТ Хавфсизлик Кенгашининг вакиллик ҳукуматининг инклюзивлиги ва шаклланиши, миллий озчиликлар ва аёлларнинг ҳуқуқларини ҳурмат қилиш, бошқа давлатларга таҳдид солувчи гуруҳларнинг олдини олиш ва халқаро қонунларга риоя қилиш ҳақидаги баёнотини қўллаб -қувватлаймиз. Бу қоидаларни амалга ошириш янги Афғонистон ҳукумати билан музокараларнинг бошланиши бўлиши керак, - деган вазир ўринбосари кўп йиллик тажриба афғонларда тинч жараён юритишнинг бошқа муқобили йўқ эканлигини таъкидлади.\n«Бу жараёнга бошқа муыобил йўқ. Мамлакат фуқаролари ижтимоий-сиёсий вазиятга қараб мамлакатнинг давлат ва ижтимоий тузилишини мустақил танлашлари керак. Айрим давлатлар Толибон билан дипломатик муносабатлар ўрнатган десак хато бўлмайди. Энди ҳамма Толибон ҳаракатлари улар берган баёнотга қанчалик мос келишини ва бу томоннинг музокараларда қанчалик мослашувчанлигини кузатмоқда. Толибон ҳозир Кобулда. Бу бугунги ҳақиқат. Биз бу ҳақиқат билан ишлашимиз ва бу мамлакат билан ишлашда давом этишимиз керак. Алоқа масаласига келсак, бизда ҳақиқий мулоқот бўлгани йўқ «, - деди Ақан Рахметуллин.\nШунингдек, у Қозоғистоннинг Кобулдаги элчихонасидаги мавжуд вазиятга тўхталди.\n«Элчихонага кўра, толиблар Кобулга кирганда, улардан баъзилари бизнинг элчихона жойлашган ҳудудни эгаллаб олган. Бу вақтда полиция Кобулдан қочиб кетган эди. Бизнинг элчимиз чиқиб, Толибон билан гаплашди. Улар элчидан кимлигини сўрашди. У бу муассаса Қозоғистон элчихонаси эканлигини айтган.\n»Ҳеч нарсадан қўрқманг. Яхши ишлашда давом этинг. Сиз бизнинг ҳимоямиздасиз, - деди у. Ўшандан бери бизнинг элчихона улар ҳимоясида. Ҳозирча бу мулоқотнинг ягона даражаси «, - деди ташқи ишлар вазири ўринбосари.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Жамалани “Евровидение” шартларини бузганликда айблашди\t16:35, 19 май\tУкраиналик журналист ва блогер Анатолий Шарийнинг атйишича, унинг ватандоши Жамала “Евровидение” кўрик-танлови шартларини бузган. Бу ҳақда “Lenta.ru” хабар бермоқда. Унинг сўзларига кўра, Жамаланинг “1944” қўшиғи 2015 йилнинг 1 сентябригача ижро этилган. Бу эса танлов шартларига тўғри келмайди. Шарий ўзининг You tube`даги каналида Жамала ижросидаги қўшиқнинг анча аввал куйлангани ҳақидаги маълумотни тақдим этган.\nУкраина президенти Пётр Порошенко журналислар билан суҳбатда Жамала ижросидаги “1944” қўшиғи аввал “Қрим бизники” деб аталгани ва хонанда уни дастлаб татар тилида куйлаганини айтган. Бу эса блогерда қўшиқ аввал ҳам ижро этилгани ёки этилмаганини текшириб кўриш истагини туғдирган. “Евровидение” кўрик танловининг шартларига кўра, танловда ижро этиладиган қўшиқ ўтган йилнинг 1-сентябригача тарқалмаслиги керак. Агарда қўшиқ кўрсатилган муддатга қадар тарқалиб кетган бўлса, махсус ҳайъат аъзолари иштирокида ушбу қўшиқнинг танловда иштирок этиши мумкин ёки мумкин эмаслиги масаласи кўриб чиқилиши лозим. Маълумот учун, “Евровидение” кўрик танловининг финал босқичи Стокгольм шаҳрида ўтказилди. Жамала миллий ҳайъат аъзолари ва телетомошабинлар берган овозлар натижасида ғолиб деб топилди. Танловнинг иккинчи ўрнини австралиялик хонанда Дэми Им, учинчи ўрнини эса россиялик қўшиқчи Сергей Лазарев эгаллади.


«Ёлғон ишлатганман». Гулчеҳра Саъдуллаева санъатга кириб келиши ҳақида - 15 Апреля 2022 - BEPUL MP3 KO'CHIRISH, VIDEO KLIP, FOTO SURATLAR, YANGI\nВторник, 2022-07-05, 5:16 AM\nГлавная / Bosh sahifa » 2022 » Апрель » 15 » «Ёлғон ишлатганман». Гулчеҳра Саъдуллаева санъатга кириб келиши ҳақида\n«Ёлғон ишлатганман». Гулчеҳра Саъдуллаева санъатга кириб келиши ҳақида\nАктрисанинг ота-онаси уни журналист бўлишини хоҳлаган\nЎзбекистонда хизмат кўрсатган артист Гулчеҳра Саъдуллаева санъатга ёлғон ишлатиб киргани ҳақида гапириб берди.\nАктриса «Алишер Навоий» спектаклига тушган. Шундан сўнг санъатга қизиқишни бошлаган. Онасига бу ҳақда айтганида унга қаршилик қилган. Гулчеҳра Саъдуллаева эса уйдагиларга журналистика факультетига топширдим, деб алдаган. Онаси бу гапдан хабар топгач ундан хафа бўлган.\n«’Алишер Навоий’ спектаклига олиб тушишди. Ўша пайти мен ўзимнинг хаёлпараст, романтик қиз эканимни билдим. Алишер Навоий замонидан мен яшадим. У ердан чиққанимдан кейин актриса бўлишга қарор қилдим. Онамга шу ҳақда айтсам, ‘Сен қаёқдасан-ку, актрисалик қаёқда. Ўртамиёна актриса бўлишнинг кераги йўқ’, деди. Онамнинг сўзи қонун эди. Лекин ҳаётимда биринчи марта онамга ёлғон ишлатганман. Ҳалигача шу ишимга кўнглим ўкинади. Миллийнинг журналистика факультетига топширдим деб актрисаликка топширдим. Имтиҳонга кирганимда, Жамиланинг монологини сўраган. Мен имтиҳонга битта ўзим борганман. Кейин ‘Ўтдингиз’, деб айтишди», — дейди Гулчеҳра Саъдуллаева.\nГулчеҳра Саъдуллаева қизи Муқаддас Саъдуллаеванинг санъатни танлашига қаршилик қилган. Актриса бу ҳақда интервьюларининг бирида айтган. Унинг сўзларига кўра, санъатнинг нони қаттиқ бўлади. Яхши санъаткор бўлиш учун одамнинг тирноқлари темирдан, тишлари пўлатдан бўлиши керак. Актриса халқни овора қилиб, ўртамиёна санъаткор бўлиш керак эмаслигини таъкидлади. Бироқ Гулчеҳра Саъдуллаева Муқаддас Саъдуллаевадан яхши санъаткор чиқишига ишонган.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 215 | Добавил: | Рейтинг: 0.0/0


Непал ҳукумати Эверестни забт этишда бир марталик пластик буюмлардан фойдаланишни тақиқлади - Hidoyat.uz\nАсосий саҳифа Янгиликлар Непал ҳукумати Эверестни забт этишда бир марталик пластик буюмлардан фойдаланишни тақиқлади\nЧоп этилди Avgust 22, 2019 Непал ҳукумати Эверестни забт этишда бир марталик пластик буюмлардан фойдаланишни тақиқладиda fikr bildirishni o'chirish\nБу орқали Непал ҳукумати тоғда чиқиндиларнинг кўпайишига қарши курашмоқчи.\nТақиқ 2020 йилнинг январидан кучга киради. Чеклов қалинлиги 30 микрондан юқори бўлган пластик буюмларга тегишли. Янги қарорнинг ижросида треккинг компаниялар, авиакомпаниялар ва Непал алпинистлар ассоциацияси ёрдам кўрсатиши тахмин қилинмоқда.\nТақиқни бузганларга қарши қандай чора кўрилиши ҳозирча номаълум.\nЎзбекистон вакиллари Чеченистондаги янги масжиднинг очилиш маросимида иштирок этмоқда


05:00 / 28.02.2017 2223 pdf Ўқиш режими + -\n«Муҳаббат» сўзи «ҳубб» ўзак-сўздан олинган бўлиб, аслида лозим тутиш ва сабот маъносини англатади. Бирор нарсага муҳаббат қўйган одам мазкур маҳбубни лозим тутади ва унга собит туради.\nМуҳаббатнинг истилоҳий маъноси ҳақида уламолар бир- бирини тўлдирувчи бир неча таърифларни келтиришган:\n1. Роғиб айтади: «Муҳаббат нафснинг ўзи яхши деб билган ва гумон қилган нарсага мойил бўлишидир. У икки хил бўлади. Бири табиий бўлиб, у инсонда, ҳайвонда ва гоҳида жонсиз нарсада ҳам бўлади. Бошқаси ихтиёрий бўлиб, у фақат инсонга хос бўлади».\nБиринчиси, ҳар бир мукаллафда бўлади. У иймонда лозим ва лобуд нарсадир. Унинг ҳақиқати Аллоҳ таолодан келган нарсани ҳукми ва тақдирига ҳеч қандай эътирозсиз қабул қилишдир.\nИккинчиси, фақатгина мақомот эгаларида бўлади. Унинг моҳияти қазо қилинган нарсадан қалбнинг қувонч ва сурурга тўлиши ва розилигидир».\nАллоҳнинг муҳаббати барча нарсани У зотга ҳиба қилишдан иборатдир. Ундан сенга ҳеч нарса қолмайдир.\nБундан мурод иродангни, азмингни, ишларингни, нафсингни, молингни ва вақтингни ўзинг муҳаббат қўйган зотга ҳиба қилмоғингдир. Уларнинг барчасини У зотнинг розилигига бағишламоғингдир. Улардан ҳеч нарсани ўзингга олиб қолмайсан. Фақат У зот Ўзи берганини оласан.\nИслом уммати Аллоҳ таолога ва Унинг Расулига муҳаббат қилмоқ фарз эканига ижмоъ қилган.\nАллоҳ таоло «Моида» сурасида: «Эй иймон келтирганлар! Сизлардан ким динидан қайтса, Аллоҳ, албатта, Ўзи севадиган ва улар ҳам Аллоҳни севадиган қавмни келтирур. Улар мўминларга хокисор, кофирларга қаттиққўл, Аллоҳнинг йўлида жиҳод қилурлар ва маломатчининг маломатидан қўрқмаслар. Бу Аллоҳнинг фазли бўлиб, хоҳлаган одамига берадир. Аллоҳ фазли-карами кенг ва билувчи зотдир», деган (54-оят).\nДемак, Аллоҳ таоло ер юзида Ўз динининг барқарор бўлишига восита қилган бандалари алоҳида сифатларга эгадир. Биринчиси – ўзаро муҳаббат. Яъни, Аллоҳ уларни севади, улар ҳам Аллоҳни севадилар.\nБу ўзаро муҳаббат энг катта ва қувватли боғланишдир. Аллоҳнинг динига хизмат қилувчиларга, ўша динда мустаҳкам турувчиларга Аллоҳнинг муҳаббати бўлар экан. Дунёда ўзини билган инсон учун бундан улкан бахт йўқ.\nОжиз бир инсоннинг муҳаббатига сазовор бўлган шахс ўзини қанчалар бахтли ҳис этади. Биз сўз юритаётган муҳаббат эса, ҳамма бандаларнинг Робби, бутун оламларнинг холиқи, икки дунёнинг Молики, барча махлуқотлар Холиқи, уларга жон ато қилган, нозу неъмат берган, қиёмат куни ҳисоб-китоб қиладиган Зотнинг муҳаббати!\nАллоҳнинг маҳбуби бўлишдан юқори бахт йўқ. Шу билан бирга, бу муҳаббатга эришишнинг фақат бир йўли бор – мусулмон бўлиш, ихлосли мусулмон бўлиш.\nАллоҳнинг севгисини қозонган бандаларнинг ўзлари ҳам Аллоҳни севадилар. Демак, севги-муҳаббат икки тарафламадир. Аллоҳни севиш қандай улкан бахт. Бу севги дунёдаги ҳамма севгилардан устун турадиган севги бўлиб, бу севги жо бўлган қалбда бошқа севгилар ҳам соғлом бўлади.\nАллоҳни севгувчи одам доимо ўз маҳбуби розилиги учун ҳаракат қилади. Ўзида шундай севги пайдо қила олган одам дунёни ҳам бошқача кўради. Дунёдаги ҳамма нарсани ўз қадр-қиммати билан танийди. Фақат мусулмон инсонгина бундай севгига соҳиб бўла олади.\nАллоҳ таоло «Бақара» сурасида: «Иймон келтирганларнинг Аллоҳга муҳаббатлари қаттиқдир», деган (165-оят).\nАммо ҳақиқий иймонли инсонлар бор муҳаббатларини Аллоҳ таолонинг Ўзига қаратганлар ва бу муҳаббатлари жуда ҳам қаттиқдир. Қалбларида Аллоҳдан бошқанинг муҳаббатига ўрин йўқ.\nАллоҳ таоло «Оли Имрон» сурасида: «Сен: «Агар Аллоҳга муҳаббат қилсангиз, бас, менга эргашинг. Аллоҳ сизга муҳаббат қиладир ва сизларни гуноҳларингизни мағфират қиладир», деб айт», деган (31-оят).\nАллоҳга бўлган муҳаббат, иймон қуруқ гап эмас. У одамлар орасида ўзининг иймони, Аллоҳга муҳаббати борлигини айтиши билан собит бўладиган нарса ҳам эмас. Аллоҳга ҳақиқий муҳаббат, ҳақиқий иймон тилда айтиладиган ҳис-туйғу ёки баъзи расм-русумларни адо этишдан иборат иш эмас. Аслида, у Аллоҳга ва Унинг Расулига тўлиқ бўйсунишдан иборат.\n«Агар Аллоҳга муҳаббат қилсангиз, бас, менга эргашинг».\nКим қалбида Аллоҳга муҳаббат борлиги даъво қилса, бу даъвонинг тўғри ёки нотўғрилигига ҳукм Пайғамбар алайҳиссаломга эргашишига қараб чиқарилади. Агар у Пайғамбар алайҳиссаломга тўғри эргашса, даъвоси тўғри. Эргашмаса, тўғри эмас. Пайғамбар алайҳиссолату вассаломга эргашиш ҳар бир бандага битмас-туганмас бахт-саодат келтиради. Бу нарса оятда қуйидагича баён қилинмоқда:\n«Аллоҳ сизга муҳаббат қиладир ва сизларнинг гуноҳларингизни мағфират қиладир».\nАллоҳга муҳаббат ҳақидаги ҳадислардан намуналар: Анас розияллоҳу анҳудан ривоят қилинади: «Бир киши Набий соллаллоҳу алайҳи васалламдан: «Эй Аллоҳнинг Расули, Қиёмат қачон бўлади?» деб сўради.\n«Сен, ўзинг муҳаббат қилганлар билан биргасан», дедилар».\nБошқа бир ривоятда:«Биз ҳам шундоқми?» дедик.\n«Ҳа», дедилар. Ўша куни қаттиқ хурсанд бўлдик»ни зиёда қилинган». Икки шайх ва Термизий ривоят қилган.\nДемак, Аллоҳ таолога ва Пайғамбар соллаллоҳу алайҳи васалламга бўлган муҳаббат улуғ нарса. Бу муҳаббат бу дунёда Аллоҳ таолога ва Расулуллоҳ соллаллоҳу алайҳи васалламга итоат қилишга ва у дунёда жаннатга етаклайди. Жаннатда бўлганида ҳам Набий соллаллоҳу алайҳи васаллам билан бирга бўлади.\nАнас розияллоҳу анҳудан ривоят қилинади: «Расулуллоҳ соллаллоҳу алайҳи васаллам дедилар: «Уч нарса борки, улар кимда бўлса, иймон ҳаловатини топади; Аллоҳ ва Унинг Расули у учун ҳамма нарсадан маҳбуб бўлмоқлари, бир кишига фақат Аллоҳ учунгина муҳаббат қилмоғи ва куфрга қайтишни худди оловга ташланишни ёмон кўргандек ёмон кўриши». Бешовларидан Абу Довуд ривоят қилмаган.\n«Ҳаловат» сўзи «ҳолва»дан олинган бўлиб, «ширинлик» маъносини англатади. Асли моддий маънода ишлатиладиган бу сўз, бу ерда истеъора ила маънавий маънода келмоқда.\nПайғамбар соллаллоҳу алайҳи васаллам сўз бошида: «Уч нарса борки, улар кимда бўлса иймон ҳаловатини топади», деб эшитувчини қизиқтириб олдилар. Иймон ҳаловати ҳаммани қизиқтирадиган нарса. Ҳамма: «Қандай қилиб иймон ҳаловатини топса бўлар экан?» деб юради. Иймон ҳаловатини уч нарса билан топиш мумкинлигини эълон қилиш эса, ҳамманинг эътиборини ўзига тортиши турган гап.\n«Аллоҳ ва Унинг Расули ҳамма нарсадан маҳбуб бўлмоқлари».\nКомил иймонга эга бўламан, иймон ҳаловатини топаман, деган одам Аллоҳ таолони ва Пайғамбар соллаллоҳу алайҳи васалламни ҳаммадан кўп севмоғи лозим. Зотан бу сиз иймон бўлиши ҳам мумкин эмас.\nХўш, Аллоҳ ва Унинг Расулини севиш нима билан бўлади? Бу борадаги муҳаббатни қандай тушунмоқ керак? Уламоларимизнинг бу саволга берган жавобларидаги иборалари турлича бўлса ҳам маъноси бирдир.\nУ ҳам бўлса, Аллоҳга муҳаббат унинг буюрганини қилиб, қайтарганидан қайтишдир. Аллоҳ яхши кўрган нарсани яхши кўриб, Аллоҳ ёмон кўрган нарсани ёмон кўришдир.\nШунингдек, Пайғамбар соллаллоҳу алайҳи васалламга муҳаббат у зотнинг шариатлари ва суннатларини лозим тутмоқдан иборат.\nМуоз ибн Жабал розияллоҳу анҳудан ривоят қилинган узун ҳадисда жумладан қуйидаги дуо бор: «Эй, бор Худоё, албатта, мен Сендан яхшиликларни қилишни, ёмонликларни тарк этишни, мискинларга муҳаббат қилишни, мени мағфират қилишингни ва менга раҳм қилишингни, қачон бир қавмни фитнага учратишни ирода қилсанг, мени фитнага учрамаган ҳолимда вафот этдиришингни сўрайман. Мен Сендан муҳаббатингни, Сенга муҳаббат қиладиганларнинг муҳаббатини ва Сенинг муҳаббатингга яқинлаштирадиган амалнинг муҳаббатини сўрайман». Термизий ва Ҳоким ривоят қилган.\nБу дуода биз ўрганаётган Аллоҳнинг муҳаббати мавзусига оид икки жумла бор.\n«Сендан муҳаббатингни, сўрайман».\nАллоҳнинг муҳаббати мўмин-мусулмон кишининг энг олий ғоясидир. Мўмин қалбда фақат Аллоҳнинг муҳаббати бўлиши керак. Бошқа нарсанинг муҳаббатига қалбида жой қолмаган кишигина бир мақомга эришган бўлади. Бундоқ мақомга эриши учун доимо Аллоҳ таолонинг Ўзидан ёрдам сўраш керак.\n«Сенинг муҳаббатингга яқинлаштирадиган амалнинг муҳаббатини сўрайман».\nДемак, амал билан одам Аллоҳнинг муҳаббатига яқинлашар экан. Амални қилиш учун эса, унга муҳаббат қилиш керак экан. Ўша амалнинг муҳаббатини ҳам доимо Аллоҳ таолонинг Ўзидан сўраб туриш лозим экан.\nАбдуллоҳ ибн Язийд розияллоҳу анҳудан ривоят қилинади: «Расулуллоҳ соллаллоҳу алайҳи васаллам дуоларида: «Эй, Аллоҳим! Мени муҳаббатинг ила ва муҳаббати Сенинг даргоҳингда менга манфаат берадиган шахснинг муҳаббати ила ризқлантиргин. Эй Аллоҳим! Менга муҳаббатини ризқ қилиб берган нарсангни Ўзинг муҳаббат қилган нарсада мен учун қувват қилгин. Эй, Аллоҳим! Мен муҳаббат қилган нарсалардан мендан четда қилганларингни менга Ўзинг муҳаббат қилган нарсаларда қувват қилгин», дер эдилар». Термизий ривоят қилган.\nАнас розияллоҳу анҳудан ривоят қилинади: «Набий соллаллоҳу алайҳи васаллам дедилар: «Албатта, мукофотнинг катталиги балонинг катталигига қараб бўлади. Албатта, Аллоҳ таоло қачон бир қавмга муҳаббат қилса, бало ила синаб кўради. Ким рози бўлса, унга ризолик бўлади. Ким ғазаб қилса, унга ғазаб бўлади». Термизий ривоят қилган.\nАллоҳ таолонинг ҳукмига рози бўлиб сабр қилган бандадан Аллоҳ таоло рози бўлади. Аллоҳ таолонинг ҳукмига рози бўлмай ўзига етган балодан ғазаби чиқса, ўша бандага Аллоҳ таолонинг ғазаби бўлади.\nАбу Ҳурайра розияллоҳу анҳудан ривоят қилинади: «Расулуллоҳ соллаллоҳу алайҳи васаллам дедилар: «Аллоҳ таоло айтади: «Ким менинг валийимга душманлик қилса, батаҳқиқ, Мен унга уруш эълон қилурман. Бандам Менга Мен унга фарз қилган нарсаларим ила яқинлашгани каби Менга маҳбуб нарса ила яқинлаша олмас. Бандам менга нафллари ила яқинлашишида бардавом бўлса Мен унга муҳаббат қилурман.\nҚачон Мен унга муҳаббат қилсам, унинг эшитадиган қулоғи, кўрадиган кўзи, ушлайдиган қўли ва юрадиган оёғи бўлурман. Агар Мендан сўраса, албатта, унга берурман. Агар у Мендан паноҳ тиласа, Мен уни Ўз паноҳимга олурман. Ҳеч бир нарсада мўминнинг жони ҳақида иккиланганимдек иккиланган эмасман. У ўлимни ёқтирмайди. Мен эса унга ёмонлик қилишни истамайман». Бухррий ва Аҳмад ривоят қилган.\nБу ҳадиси шарифда жуда нозик масалалар нозик иборалар ила баён қилингандир. Шунинг учун унинг зоҳирий маъносига учмасдан уламоларимиз узоқ изланишлар оқибатида эришган нозик натижаларни ҳушёрлик билан ўзлаштиришимиз лозим.\nАллоҳ таолога алоҳида яқин бўлиш шарафига муяссар бўлган саодатманд зотлар қандай тарзда Аллоҳ таолога яқинлик ҳосил қилганларининг баёни ҳадиси шарифнинг давомида келади.\nБундан Аллоҳ таолога яқин бўлиш учун банда аввало ўзига фарз қилинган нарсаларини ўринлатиб адо этадиган бўлиши керак. Фарз амалларни бекаму кўст адо қилган банда Аллоҳ таолога яқинлик касб қилган бўлар экан. Фарз амалларни қилмай туриб, Аллоҳ таолога яқин бўлиш ҳақида ўйлаб ўтириш ҳам мумкин эмас экан.\n«Бандам менга нафллар ила яқинлашишида бардавом бўлса, Мен унга муҳаббат қилурман».\nАгар банда фарзларни тўлиқ адо қилганидан кейин нафлларни бардавом бажариб турса маълум даражага етганида Аллоҳ таолонинг муҳаббатига сазовор бўлар экан.\nБу жумлада келган Аллоҳ таолонинг «Унинг эшитадиган қулоғи бўламан» дегани банданинг фақат Аллоҳ таолони рози қиладиган нарсаларни эшитадиган бошқа нарсаларни эшитмайдиган ҳолга етиб қолишини билдиради. Бу ерда зинҳор зоҳирий маънони хаёлга келтирмаслик керак.\nШунингдек, кўрадиган кўзи деганда банда Аллоҳ таолони рози қиладиган нарсадан бошқа нарсани кўришдан ўзини тортадиган, ушлайдиган қўли деганда банда фақат Аллоҳ таолони рози қиладиган нарсаларни ушлайдиган бўлишини ва юрадиган оёғи деганда банда фақатгина Аллоҳ таолони рози қиладиган ишларга юрадиган ҳолга етишишини тушунмоқ керак.\nДемак, банда фарзларни адо этиш ила Аллоҳ таолога яқин бўлади. Нафл ибодатлари кўп қилиш ила Аллоҳ таолонинг муҳаббатига сазовор бўлади. Сўнгра фақат Аллоҳ таолони рози қиладиган нарсаларни эшитадиган, кўрадиган, ушлайдиган ва Аллоҳ таолони рози қиладиган жойларга юрадиган ҳолга эришади. Бу ҳол унинг учун алоҳида бир мақомга эришиш имконини беради. У ҳолда нималар бўлишини Аллоҳ таолонинг қуйидаги сўзларидан билиб оламиз:\nҚисқа қилиб айтиладиган бўлса, бу ҳолда банда дуоси тўхтовсиз қабул бўладиган шарафга ноил бўлади. Валийларнинг ҳоли шу.\nАллоҳ таолонинг муҳабатини жалб қилувчи сабаблар:\n4. Ҳавои нафс ғалаба қилганда Унинг муҳаббат қилган нарсаларини ўзинг муҳаббат қилган нарсалардан устун қўймоғинг.\n5. Қалбнинг У зотнинг исмлари, сифатларини яхши мутолаъа ва мушоҳада қилиши ҳамда таниши. Бас, ким Аллоҳ таолони исмлари, афъоллари ва сифатлари билан таниса, шубҳасиз, Унга муҳаббат қилади.\n8. Илоҳий нузул вақтида (кечанинг учдан бири қолганда) У зот билан холи қолиб, муножот қилишва каломини тиловат қилиш. У зотнинг ҳузурида бандалик одобларини ўрнига қўйиш ва бу ҳолни истиғфор ҳамда тавба ила хатм қилиш.\n9. Содиқ муҳаббатлилар мажлисларида ўтириб уларнинг каломларидан энг ширин меваларини териш.\nАллоҳ таоло «Моида» сурасида: «Эй иймон келтирганлар! Сизлардан ким динидан қайтса, Аллоҳ албатта Ўзи севадиган ва улар ҳам Аллоҳни севадиган қавмни келтирур. Улар мўминларга хокисор, кофирларга қаттиққўл, Аллоҳнинг йўлида жиҳод қилурлар ва маломатчининг маломатидан қўрқмаслар. Бу Аллоҳнинг фазли бўлиб, хоҳлаган одамига берадир. Аллоҳ фазли-карами кенг ва билувчи зотдир», деган (54-оят).\nАллоҳ таоло динининг ер юзида барқарор бўлишни ирода этган. Бу иродани юзага чиқаришда баъзи бандаларини восита – сабаб қилади. Мана шу шарафли ишга мусулмон уммати танланган.\nЯъни, Аллоҳ уларни севади, улар ҳам Аллоҳни севадилар. Бу ўзаро муҳаббат энг катта ва қувватли боғланишдир. Аллоҳнинг динига хизмат қилувчиларга, ўша динда мустаҳкам турувчиларга Аллоҳниг муҳаббати бўлар экан.\nМазкур бандаларнинг сифатларидан иккинчи ва учинчиси – «Улар мўминларга ҳокисор, кофирларга қаттиққўл»дирлар.\nЯъни, Аллоҳ ўз динини ер юзида муқаррар қилиш учун танлаган бандалари аввало мўминларга хокисор (тавозуъли) бўладилар. Иймон (дин) қардошлари билан ўзаро муомалаларда мулойим, лутфли, ширинсўз бўладилар. Меҳрибон, шафоатлидирлар. Мўмин биродарларига ҳеч озор бермайдилар.\nБу ҳоллари улар учун пастлик ёки хорлик эмас, балки Аллоҳнинг дини йўлидаги қардошликлари ҳурмати, диний биродарлик туйғусидир. Бу қардошлик тилёғламалик, сунъий муомалаларни ўртадан кўтаради, уларнинг алоқаларини соф иймон ва Ислом алоқасига айлантиради.\nШу билан бирга, мазкур кишилар кофирларга қаттиққўлдир. Чунки уларнинг кофирлар билан бўладиган алоқалари якка шахс алоқалари эмас, балки бу доирадан юқори турадиган алоқадир. Яъни, бу ерда гап шахсий алоқа ҳақида эмас, дин устида кетмоқда.\nАллоҳнинг муҳаббати учун танлаб олинган бандаларнинг тўртинчи сифатлари шуки, улар:\n«Аллоҳнинг йўлида жиҳод қилурлар»\nАллоҳнинг динини, шариатини, иродасини ер юзида барқарор қилиш учун энг зарур нарса Аллоҳнинг йўлида жиҳод қилишдир. Аллоҳнинг динини ер юзида барқарор этиш учун танлаб олинган кишилар шахсий мақсадлар йўлида эмас, фирқа, тоифа, қабилалари манфаати учун эмас, балки фақат Аллоҳ йўлида жиҳод қиладилар.\nАллоҳнинг муҳаббати учун танлаб олинган бандаларнинг бешинчи сифатлари – «Маломатчининг маломатидан қўрқмаслар».\nАллоҳнинг муҳаббати учун жидди жаҳд қиладиган одамга маломатчиларнинг маломатидан қўрқишнинг нима кераги бор? Маломатчилик кенг тарқалган дард. Ҳар нима қилсанг ҳам, одамлар барибир маломат қилавериши мумкин. Шунинг учун Аллоҳнинг айтганидан қолмаслик керак. Агар маломатчиларнинг маломатидан қўрқиб, уларга риоя қилинса, муҳаббат Аллоҳ учун эмас, улар учун бўлиб қолади.\nБинобарин, Аллоҳнинг муҳаббатини ихтиёр қилган қавмдан бўлиш:\n«Бу Аллоҳнинг фазли бўлиб, хоҳлаган одамига беради. Аллоҳ фазли карами кенг ва билувчи Зотдир».\nАллоҳ муҳаббатининг фойдалари:\n1. Аллоҳнинг муҳаббати иймон камолотига далилдир.\n2. Аллоҳнинг муҳаббати Ислом гўзаллигига далилдир.\n5. Аллоҳнинг муҳаббатининг асари қийинчилик ва ғам-ғусса пайтида зоҳир бўлади.\n6. Аллоҳнинг муҳаббати бу дунё неъмати ва сурури ўлароқ охират неъмати ва сурурига етказади.\nХулоса қилиб айтадиган бўлсак, банданинг қалби Аллоҳ таолонинг муҳаббати, ибодати ва зикри билан тўлиб-тошган бўлса, бундай қалбда дунёнинг муҳаббатига жой қолмайди. Бундай банда бадани билан молу мулк учун ҳаракат қилаётган чоғида ҳам қалби доимо Аллоҳ таолонинг зикри билан банд бўлади.\nУ нақшбандийларнинг «даст ба кору дил ба ёр» шиорига амал қилган бўлади. Оқибатда қалби Аллоҳ таоло муҳаббати ила тўлади. Қалби илоҳнинг муҳаббати ила тўлиб-тошган бандага Аллоҳ таоло ҳақиқий маънодаги бойликни ато қилади ва уни қашшоқликдан қутқаради.\nАксинча, қалбида Аллоҳ таолонинг муҳаббати ва ибодати ҳамда зикри билан обод бўлмаган банданинг очкўз бўлиб доимий қашшоқликда қолиши ҳам турган гап.\nГап моддий маънодаги молу дунёнинг кўп ёки озлигида эмас. Балки банданинг ўша молу дунёга бўлган муносабатидадир.\nТарихда молу дунёси ҳадсиз-ҳисобсиз бўлган тариқат шайхлари анчагина бор. Уларнинг бошқа бойлардан фарқи ўз молу дунёларига заррача муҳаббат қўймасдан фақат Аллоҳ таолонинг ибодати ва зикри билан машғул бўлиб, қалбларида молу дунё муҳаббатига жой қолмаганидадир.\n05:00 / 28.02.2017 2393\n05:00 / 28.02.2017 2008\n2469 10:08 / 14.12.2018\n5027 13:08 / 15.11.2018\n2773 05:00 / 01.03.2017


Ўзбекистон Биринчилиги. «Севинч-2» муддатидан аввал 2-ўринни эгаллади – Voha.uz\nVoha.uz > "Севинч" ҳақида > Ўзбекистон Биринчилиги. «Севинч-2» муддатидан аввал 2-ўринни эгаллади\nЎзбекистон Биринчилиги. «Севинч-2» муддатидан аввал 2-ўринни эгаллади\n28-10-2017 authorФикр билдиринг"Севинч" ҳақида, Қашқадарё футболи янгиликлари 200\nАйни кунларда Тошкентда аёллар ўртасидаги Ўзбекистон Биринчилигининг якунловчи 6-тур учрашувлари бўлиб ўтмоқда.\nБугун 6-турнинг иккинчи кун учрашувлари бўлиб ўтди. Унда «Севинч-2» жамоамиз Тошкентнинг «Пахтакор W» жамоаси билан куч синашди ва 5:2 ҳисобида мағлубиятга учратди. Бу ғалабадан сўнг Гулнора Тўраева шогирдларининг тўплаган очколари сони 41тага етди ва иккинчи поғонадаги ўрнини мустаҳкамлаб олди.\nТурнир жадвалининг кейинги поғонасида бораётган «Пахтакор W» жамоасининг тўплаган очколари сони 34 тага тенг, яъни улар жамоамизнинг сўнгги учрашуви натижаси қандай бўлишидан қатъий назар қувиб ўта олишмайди.\nТўпурарлар рўйхатида ҳам икки футболчи қизимиз борлиги қувонарли ҳол. Шахноза Юсупова ҳозиргача рақиблар дарвозасига 17та тўп киритган бўлса, Альбина Бобоқулова 12та голни ўз ҳисобига ёздириб қўйган.\nЭртага «Севинч-2» жамоамиз бу йилги биринчиликнинг сўнгги учрашувида майдонга тушади. Улар «Навбаҳор W» жамоаси билан баҳс юритишади.\nШундай қилиб, «Севинч-2» жамоамиз бу йилги биринчиликни ҳам 2-ўринда якунлайдиган бўлди. Жамоамиз бу билан ўтган йилги натижани такрорлади. Бу ютуқ билан футболчи қизларимизни самимий табриклаб қоламиз.\nФото sports.uz сайтидан олинди\nКомил Каттақулов: “Шаҳрисабзлик футбол мухлислари катта футболни соғинишган”\nЎзбекистон биринчилиги. “Насаф-2” ўз майдонида “Хотира-79”ни мағлуб этди\nҚўқон-1912 – Олмалиқ\n25. Noyabr 2017 16:00 Қўқон марказий стадиони


Иккитадан кодекс ва қонунга ўзгартиш ва қўшимчалар киритилмоқда. Улар нима беради? - Халқ сўзи\n12:19 19 Июнь 2020 Сиёсат\nСенатнинг бешинчи ялпи мажлисида «Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида»ги Ўзбекистон Республикаси Қонуни ҳам муҳокама марказида бўлди.\nХусусан, Жиноят кодексининг сифатсиз ёки қалбакилаштирилган дори воситалари айланиши билан боғлик жиноий ҳаракатлар учун жавобгарлик кўрсатилган моддасига қўшимча киритилмоқда. Яъни таркибида кучли таъсир қилувчи моддалар мавжуд бўлган дори воситаларини рецепт бўйича чакана реализация қилиш тартибини бузганлик учун алоҳида жавобгарлик белгиланиб, айбдор беш йилгача озодликдан маҳрум қилиш билан жазоланиши назарда тутилмоқда.


Версия для печати > Фориш тоғ полигонида ўтказилган кўпкураш мусобақасида Жиззах вилояти ички ишлар вакиллари ғолибликни қўлга киритди\nЖорий йилнинг 22-27 апрель кунлари Ўзбекистон Республикаси Мудофаа вазирлигининг Жиззах вилояти, Фориш туманида жойлашган ҳарбий дала полигонида ИИВ махсус операцияларни мувофиқлаштириш бошқармасининг тезкор вазифаларни бажарувчи сафарбар отрядлари терма жамоалари ўртасида 10-анъанавий кўпкураш мусобақаси бўлиб ўтди. Ўзбекистон ва Қорақалпоғистон республикалари ички ишлар вазирликлари, Тошкент шаҳри ва вилоятлар ички ишлар бошқармалари вакиллари иштирокида уюштирилган мусобақанинг очилиш маросимида Жиззах вилояти ички ишлар бошқармаси бошлиғи, генерал-майор Ғайрат Қодиров сўзга чиқди. Нотиқ мамлакатимиз ички ишлар тизимида кечаётган ислоҳотлар, хусусан, соҳа вакилларининг жисмоний ва интеллектуал салоҳиятини юксалтириш, шунингдек, замонавий техника, қурол-яроғ ва анжомлар билан таъминлаш борасидаги ўзгариш ва янгиликларга тўхталиб ўтди. Шундан сўнг тезкор вазифаларни бажарувчи сафарбар отрядларидан шакллантирилган 15 та жамоанинг паради уюштирилди. Айтиш керакки, кўпкураш беллашувларида мамлакатимизнинг ҳар бир ҳудудидан биттадан жамоа қатнашди. Мусобақа низомига биноан фақат Жиззах вилояти ИИБ тезкор вазифаларни бажарувчи сафарбар отрядига мусобақада икки жамоа билан иштирок этиш ҳуқуқи берилди.\nСафарбар отрядлари ходимларининг имкониятлари дастлаб “Минора” шарти асосида синовдан ўтказилди. Полигоннинг тоғли ҳудудида, шивалаб ёғаётган ёмғир остида кўп қаватли бинони ишғол қилиш, тўппонча ва мерган милтиғида турли масофалардаги нишонларни уриш, иншоот томидан арқонда тушиш, тўсиқлар оша чопиш осон кечмади. Йўлнинг сирпанчиқлиги, кўришни қийинлаштирувчи ёмғир пардаси, намдан оғирлашган кийим кўзланган мақсадга эришишни анча мураккаблаштирди.\nШу куни терма жамоалар вакиллари “Тактик воқеа” шарти бўйича ҳам куч синашдилар. Мусобақа қатнашчиларига 5 хонали бинога жойлашиб олган “жангарилар”ни йўқ қилиш, гаровга олинганларни озод қилиш ҳамда жароҳатланган фуқарони ҳудуддан эсон-омон олиб чиқиш вазифаси юкланди.\nШартни бажариш давомида зирҳли қалқон ва таран мосламасидан фойдаланилди. Биологик ва кимёвий хавф борлиги тахмин қилиниб, тезкор тадбир газниқобда амалга оширилди. Жараён ҳар жиҳатдан реал жанговар ҳолатни ёдга туширди.\nМусобақанинг иккинчи куни иштирокчиларга 40 дақиқада 8,5 километрлик масофани босиб ўтиш талаби қўйилди. Тезкор вазифаларни бажарувчи сафарбар отрядлари ходимларининг елкасида 38 килограммдан 46 килограммгача қурол-яроғ ва анжомларнинг борлиги, тинмай ёққан ёмғир ҳамда йўлнинг муайян қисмида сув кечиш зарурлиги топшириқни қийинлаштирди. Бу жараёнда икки чўққи орасидаги 40 метрлик масофани арқонга осилиб ўтиш билан боғлиқ вазифа ҳам уддаланди. Шартларнинг барчасида асосий мезон жамоавийлик бўлди. Яъни, ҳеч бир ходим ортда қолмаслиги, ҳамма бир хил тезлик ва маҳоратга эга бўлиши жоиз. Кимнингдир кечикиши ёки хатоси жамоа фаолиятини сустлаштиради, баҳонинг пасайишига олиб келади.\n- Мусобақада иштирок этаётган бўлинмаларнинг вазифаси жамоат тартибини сақлаш, жиноятчиликка қарши курашиш, жиноятчиларни қўлга олиш, оммавий тартибсизликларни бартараф этишдир, - дейди республика ИИВ махсус операцияларни мувофиқлаштириш бошқармаси бошлиғининг ўринбосари, полковник Суннатулло Абдукадиров. - Шу боис ходимларимизни барча турдаги террористик таҳдидларни енгишга тайёрлаймиз. Эътибор қилган бўлсангиз, бу мусобақада турли табиий тўсиқларни босиб ўтиш, тоғли ҳудудда ҳаракатланиш, гаровдагилар ва жароҳатланганларни қутқариш билан боғлиқ шартлар мавжуд. Шунингдек, қўл жанги уюштирилади. Мақсадимиз жанговар шайликни ошириш, халқаро ва жаҳон мусобақаларига тайёргарлик кўришдир. Таъкидлаш керак, ушбу кўпкураш беллашувлари илгаригиларидан анчайин фарқ қилади, яъни, жаҳон стандарти талабларига мос. Шартлар янги бўлишига қарамасдан йигитларимиз касбий маҳоратларини юқори даражада намоён этишаётир. Жорий йилнинг февраль ойида Дубайда ўтказилган жаҳон биринчилигида йигитларимиз ишончли ғалабаларга эришишди ва жамоамиз кучли ўнликка кирди. Шу тарзда пухта тайёргарлик кўриб, янада юқори натижаларни қўлга киритиш ниятимиз бор. Кўпкураш мусобақасининг учинчи кунида учта шарт бўйича беллашувлар бўлиб ўтди. Чунончи, “Офицерни қутқариш” шартида 4 ўқчи ва 1 мергандан иборат жамоа тўсиқлардан ошиб ўтиб, ҳудуддаги 20 га яқин нишонларни аниқ уришлари ҳамда офицерни қутқариш амалиётини бажаришлари лозим бўлди. Бу жараёнда замонавий зирҳли “Тигр” русумли автулов кўмагига таянилди. Ходимлар ушбу техникаларга боғланган арқон орқали яраланган офицерни жарлик устидан олиб ўтдилар.\n“Ҳужум” шартида 5 кишилик жамоа иккита кўп қаватли бинони ишғол қилиб, ҳудудни жангарилардан тўппонча ва мерган милтиғи ёрдамида “тозалашди”. Бу шартда қўриқланадиган жойга билдирмасдан кириш ва нишонларни аниқ уриш бош вазифа этиб белгиланди.\nУмумҳарбий тўсиқлар йўлагидан ўтиш шартини бажариш ҳам енгил кечгани йўқ. 400 метрлик масофани босиб ўтиш учун зиг-заг оралаш, баланд девордан ошиш, тўсинга чиқиш ва ҳаракатланиш, сакраш, туйнукдан ўтиш, арқонда осилиб маррага етиш, граната улоқтириш, ҳандақда югуриш ва текис сатҳда чопиш каби амаллар бажарилди. Шу кунги шартларда қисқа масофаларда ва шаҳар шароитида тезкор вазифаларни бажаришга оид салоҳият ва имкониятлар имтиҳон қилинди.\n- Мазкур мусобақага 3 ой тайёргарлик кўрдик, - дейди Қашқадарё вилояти ИИБ тезкор вазифаларни бажарувчи сафарбар отряди терма жамоаси аъзоси, кичик сержант Ойбек Худоёров. - Барча шартларда юқори натижаларни қўлга киритишга интилаяпмиз. Ушбу мусобақалар бошқа вилоятлардаги ҳамкасбларимиз билан тажриба алмашиш, турли ҳудуд ва шароитларда ҳаракат қилиш, қурол ва аслаҳалардан фойдаланишга оид малакаларимизни оширишда муҳим аҳамият касб этади. Форишда тоғ ва ёғингарчилик иродамизни синовдан ўтказди, десам адашмайман. Ҳар бир шартни энг қисқа муддатда ва аниқ бажарган жамоанинг ғолиб бўлиши бизни астойдил тер тўкишга ундади.\nЖиззах шаҳридаги вилоят спорт ўйинлари ва енгил атлетикага ихтисослаштирилган болалар-ўсмирлар спорт мактабида эса қўл жанги мусобақалари бўлиб ўтди. Икки кун давомида тезкор вазифаларни бажарувчи сафарбар отрядлари терма жамоалари аъзолари 65, 70, 75, 80, 85, 90 ва 90 килограммдан ошиқ вазн тоифаларида куч синашдилар. Ҳар бир беллашув учун 4 дақиқа ажратилди. Айтиш жоизки, каратэ, бокс, кураш, самбо, кикбоксинг каби бир қанча жанговар спорт турларининг кучли жиҳатларини ўзида жо этган қўл жангида оғритувчи, бўғиш, қайириш усулларидан кенг фойдаланилади. Қўл ва оёқ бирдек фаол ишлатилади.\nЖанглар очиқ ва ҳимоя воситаларисиз кечди. Қайсидир даражада хавфли саналган бу спорт тури ходимга рақибни қуролсиз, енгиш, қўлга олиш, зарарсизлантириш имконини беради.Шу маънода, беллашувларни бевосита томоша қилган ҳуқуқ-тартибот идоралари ходимлари, ИИВ Жиззах академик лицейи ўқувчилари ҳамда спорт ишқибозларида унутилмас завқ ва кучли ҳаяжон уйғотди, десак муболаға бўлмайди.\nЯккама-якка баҳслар якунлангач, тезкор вазифаларни бажарувчи сафарбар отрядлари терма жамоалари ўртасида уюштирилган 10-анъанавий кўпкураш мусобақасининг ёпилиш маросими бўлиб ўтди. Тадбирда сўз олганреспублика ИИВ махсус операцияларни мувофиқлаштириш бошқармаси бошлиғи, полковник РустамТошпўлатов, Жиззах вилояти ички ишлар бошқармаси бошлиғининг ўринбосари, подполковник Камолиддин Акбаров ва бошқалар ички ишлар идоралари ходимлари иштирокида ташкил этилаётган бу каби мусобақаларнинг аҳамияти хусусида сўз юритдилар.\nМаросимда Жиззах шаҳридаги “Темур издошлари” мактаби ўқувчилари томонидан тайёрланган қўл жангига оид кўргазмали чиқишлар намойиш қилинди. Тадбир сўнгида ҳакамлар томонидан ғолиб жамоалар ва фаол иштирокчилар эълон қилиниб, республика Ички ишлар вазирлиги томонидан таъсис этилган кубок, диплом, фахрий ёрлиқ ҳамда қимматбаҳо ва эсдалик совғалари топширилди.\nНатижаларга тўхталадиган бўлсак, умумжамоа ҳисобида биринчи ўринни Жиззах вилояти ИИБ тезкор вазифаларни бажарувчи сафарбар отряди қўлга киритди. Иккинчи ўринни Тошкент вилояти терма жамоаси эгаллади. Учинчи ўрин пойтахтликларга насиб этди.\nИчки ишлар вазирлиги масъуллари таъкидига кўра, бу сингари беллашувлар жаҳон ва халқаро мусобақаларда иштирок этадиган мамлакатимиз терма жамоасини шакллантириш учун хизмат қилади. Бундай мусобақаларни мамлакатимиздаги бошқа ҳуқуқ-тартибот идоралари махсус отрядлари иштирокида уюштириш ҳам режалаштирилган. Худди шундай, Марказий Осиё давлатлари ички ишлар органлари жамоаларини баҳсга тортиш кўзда тутилмоқда.


05 Àâãóñò 2020 13:43 1090\nЧуст оши азалдан минглаб сайёҳларни ўзига жалб этиб келган. Кўхна тамаддун манзилида жойлашган боққа Ўзбекистоннинг турли вилоятлари ва қўшни республикалардан доимий меҳмонлар келиб хордиқ чиқариб кетадилар. Мана шуни гастрономик туризм дейилади.\nАйни пайтда замонавий Чуст ош маркази барпо этиш юзасида амалий иш бошлаган. Бу марказ Чуст дўпписи ва Чуст пичоғи халқаро музейлари билан бир жойда қуриш кўзда тутилмоқда.\nНаманган ошхонаси мақтанса арзигулик натижаларга эга. Косонсойнинг мантилари, Норин ва Мингбулоқнинг балиқлари, Янгиқўрғоннинг Нанайи беш бармоғининг анча машҳурлиги бор. Наманган шаҳрида тайёрлаш йўл қўйилган тандирга косаси билан ёпиладиган сомса ҳам ўзига хослиги билан ажралиб туради. Шунингдек, гуллар шаҳрининг қазонкабоб (асоси нўхот ва гўштни ташкил этувчи суюқ таом) ва шашлигу кабобларини ҳам довруғи водийдан ташқарига ўтиб улгурган.\nАндижонликлар 50-60-йиллардан бери 60-70 километр йўл босиб, Лола (Бобур шохкўчаси, Жаҳон бозори ҳудуди)га кабоб тановвул қилгани келишлари бор гап.\nМиллий таомлар тайёрланиши жараёни билан ўша таомларнинг ватанида танишиш доимо туристлар учун қизиқарли бўлиб келган. Айнан туристларга маълум бир миллий таомларимизнинг тайёрланиш жараёнини намойиш этиб, мастер-класс ўтказиладиган, бир йўла уларнинг қорни тўйғазиладиган кичик ошхоналар очишни давр тақозо этмоқда.\nУчқўрғонда қулупнай, Тўрақўрғонда гилос, Чустнинг Ахчасида узум, Мингбулоқда тарвуз, Попда қовун сайли каби сайлларнинг ўтказилиши ҳам туристларни оқимини ошишига хизмат қилади.\nНаманган вилояти маданий мероси 01.06.2019 30929\nНаманган вилояти маданий мероси 19.10.2018 39571


Кундошлар ўртасидаги алоқа қандай бўлиши керак?\nBy Камолиддин Иноятуллоҳ on 02/29/2016 21 НИКОҲ 26 ОДОБ-АХЛОҚ ФАТВОЛАР\nШариятимизда эрининг бошқа аёли билан борди-келди қилиш шартми? Кундош билан алоқани узиш силаи-раҳмни узиш бўладими? Жавобингиз учун олдиндан жазакаллоҳу хойрон.\nАллоҳ таолога ҳамду санолар ва Пайғамбаримиз Муҳаммад соллаллоҳу алайҳи ва саламга салавот ва саломлар бўлсин.\nИслом динимиз банда билан унинг Парвардигори ўртасидаги алоқа бўлган намоз, рўза, ҳаж ва булардан бошқа ибодатларни баён қилгани каби мусулмон киши билан ўз биродарлари ўртасидаги муомалаларни ҳам баён қилди. Динимиз хайр-эҳсон, мурувват, гўзал ахлоқ, олий қадриятларга буюрган. Шариатимиз мусумон кишини одамларга яхшилик қилиши, гўзал қўни-қўшничилик, қариндош-уруғлар билан алоқа қилиш ва меҳр-мурувватли бўлишга ундайди. Бунинг акси ўлароқ мусулмонлар ўртасида бир-биридан узилиш ва юз ўгириш каби салбий ҳолатлар шариатимизда қораланади.\nБорди-келди қилиш, яъни силаи-раҳмни уламолар иккига бўлганлар: умумий ва хос силаи-раҳм. Насабдош қариндошлар билан борди-келди қилиш хос силаи-раҳмга киради. Бундай қариндошлар билан борди-келди қилиш вожиб бўлиб, алоқани узиш гуноҳи кабиралардандир. Аллоҳ таоло деди: “Агар (иймондан) юз ўгирсангиз, ер юзида фасод қилиб, қариндош-уруғларингиз (билан ҳам алоқаларингизни) узурсизлар! Ундай кимсаларни эса Аллоҳ лаънатлагандир. Уларнинг (қулоқларини панд-насиҳат эшитишдан) кар, кўзларини эса (тўғри йўлни кўра олмайдиган) кўр қилиб қўйгандир. Ахир улар Қуръон ҳақида фикр юритмайдиларми?! Балки дилларида қулфлари бордир, (шунинг учун у дилларга Қуръон нури етмаётгандир)?!” (Муҳаммад: 22-24).\nПайғамбар соллаллоҳу алайҳи ва салам: “Силаи-раҳмни узувчи жаннатга кирмайди” – деб айтганлар (Имом Муслим ривояти).\nУмумий силаи-раҳм эса динош биродарлар билан борди-келди қилиш, уларга меҳр-мурувват, насиҳат ва маслаҳат улашиш, уларга адолат қилиш ҳамда вожиб-у мустаҳаб ҳақларни ўташ билан алоқани боғлашдир. Бу мусулмонлар ўртасида ҳамжиҳатлик ва ўзаро муҳаббатнинг давомийлигини рўёбга чиқарувчи омиллардан биридир. Шунинг учун Аллоҳ таоло силаи раҳмга буюрган, уни узган кишиларга азоб бўлишини маълум қилган. Расулуллоҳ соллаллоҳу алайҳи ва саллам силаи-раҳмга тарғиб қилганлар, у умрнинг узун, ризқнинг мўл-кўл бўлишига сабаб эканини айтиб, шундай деганлар: “Ким ризқи мўл-кўл қилиниши ва умри узайтирилишини истаса силаи-раҳм қилсин!” (Имом Бухорий ва Муслим).\nСаволда сўралганидек, эрининг бошқа аёли, яъни кундоши билан борди-келди қилиш умумий силаи-раҳм бўлиши билан бирга, аёл учун қадрли ва ҳурматли бўлган инсон, яъни эри орқали вужудга келган ўзига хос биродарлик ҳамдир. Оқила аёл кундоши билан гўзал муомала ва чиройли борди-келди қилар экан, у бу билан эрининг розилиги ҳамда оиласининг тинчлиги ва осойишталигини таъминлаган бўлади. Зеро, гўзал ҳулқ-атворли ва оқилона иш юритувчи аёл бахт-саодат ва хотиржамлик манбаидир. Ёмон хулқ-атворли аёл эса беҳаловатлик, келишмовчилик ва оиланинг дарз кетиши ва ҳатто бузилиш манбаи бўлиши ҳам мумкин.\nМодомики тақдирингизда кундошлик ёзилган экан, сиз Расулуллоҳ соллаллоҳу алайҳи ва саламнинг аёллари – мўминларнинг оналарини ўзингизга намуна-ўрнак қилиб олинг!\nАнас ибн Молик айтадилар: “Пайғамбар соллаллоҳу алайҳи ва салламнинг аёллари тўққизта бўлиб, кунни тақсим қилганларида ҳар бир аёлга навбат тўққиз кунда бир келар эди. Шунинг учун Расулуллоҳ соллаллоҳу алайҳи ва саллам тунайдиган уйда барча оналаримиз тўпланар эдилар…” (Имом Муслим ривояти).\nМўминларнинг онаси Савда розияллоҳу анҳо ўз навбатларини Оиша розияллоҳу анҳога раво кўриши кундошлик ҳаётини бошдан ўтказаётган аёллар учун катта ибрат ва намунадир. Бу ён бериш Савда онамизнинг нақадар ҳикмат ва юксак ақл соҳибаси эканига далилдир. Шунингдек, бу воқеа ҳар бир муслима аёл учун кундошига нисбатан рашк ва ҳасаддан холи бўлиб, унга гўзал хулқ билан муомала қилишга ибрат бўлади. Кундошлар бир-бирлари билан мана шундай ён босишлар, бағрикенглик, гўзал муомала, силаи-раҳм ва Аллоҳ йўлида биродарлик руҳида яшашлари, ёмон хулқларга чек қўйиб, кундошлар ўртасидаги алоқа ришталарини узмасликлари лозим. Шунда улар Аллоҳ тарафидан ажр-мукофотга ноил бўладилар.\nАёллар эр-хотин ўртасида келишмовчиликка сабаб бўладиган, кундошлар орасида эса адоват ўтини ёқадиган ойнаижаҳон ичидаги исломдан йироқ аёлларни эмас, балки пок қалбли, бағрикенг, муҳаббат уруғини сочувчи гўзал хулқ соҳибалари бўлмиш саҳобия аёлларни ўзларига ибрат ва намуна қилиб олсинлар.\nAvvalgi maqolaИт сўлаги ва қоннинг ҳукми\nKeyingi maqola Бешинчи қоида: Нимани ва қай тарзда амалга ошириш кераклигидаги аниқлик (2)


Яхши келса ҳут… | QISHLOQ HAYOTI\nЯхши келса ҳут…\nФевраль 22, 2017 Marks Yusupov\tАжиб дунё\nКексаларнинг айтишича, ҳут одатда, икки-уч кун олдин бошланадиган совуқ шамоллар билан дохил бўлар экан. Ҳут баҳор фаслининг илк ойи. 21 февралдан киради. Шу кундан қуёш қовға юлдузлар туркумидан балиқ юлдузлар туркумига ўтади.\nҲут кириши билан деҳқонларнинг ороми йўқолади. “Ҳут кирди, ер остига дуд кирди” мақоли бежизга айтилмаган. Ҳамма кўкламги экиш мавсумига тайёргарлик кўради. Баракали ҳосилга шу даврда мустаҳкам замин яратилади. Боғбонларнинг ташвиши ортгандан ортади. Эрта-индин дарахтлар уйғонади. Демакки, мевали дарахтларни кесиш, шакл беришга улгуриш керак. Кўмилган анор, анжирлар тупроқдан чиқарилади. Негаки, кунлар исиши билан бу ярим тропик дарахтларнинг новдаси тупроқ остида қорайиб, чириши мумкин.\nБаҳор насимлари елгани билан яйловлар ҳали қиш уйқусида. Қоракўл чўпонлар учун қўзилатиш мавсумидек долзарб паллалар. Ҳут охирига бориб, чорва яйловга кетади. Унгача шошилмаган мақбул. Баъзан ҳутнинг илиқ кунларига ишониб, молини яйловга ҳайдаган чўпонлар ютқазиши мумкин. Чунки ҳали тўқсон тугамади, олдинда “аямажуз” кунлари бор. Буни яхши билган чорвадор тадбирини қилади. “Яхши келса ҳутни кўр, қозон-қозон сутни кўр”, ибораси ҳам чорвадорларга хос. Ҳут яхши келса, ўт мўл бўлади. Оқлик кўпаяди.\nҲут. Табиат барибир уйғонишга юз тутади. Жанубдан қушлар учиб кела бошлайди. Бойчечак, ернинг кунгай тарафларида қоқигуллар очилади. Баҳор шифобахш кўкатларини инъом этади.\nҲутдан сўнг ҳақиқий баҳор бошланади. 21 мартдан ҳут ўз ўрнини ҳамалга беради. Ҳамалнинг биринчи куни эса Наврўздир.\nСуҳроб ЗИЁДОВ тайёрлади.


Ўзбекистон ташқи савдо айланмаси 2015 йилда 10 фоизга пасайди\n17:02 / 23.03.2016\n2015 йил якунларига кўра, Ўзбекистон ташқи савдо айланмаси 25,283 миллиард долларни ташкил қилди ва 1 йил олдингига қараганда 10 фоизлик пасайиш қайд этилди. Бу ҳақда Давлат статистика қўмитаси ахбороти келтирилган дея хабар беради Sputnik.\n2015 йилнинг январь—декабрь ойларида экспорт ҳажми 12,868 миллиард долларни, импорт ҳажми эса 12,415 миллиард долларни ташкил этди. Мос равишда ташқи савдонинг ижобий салдоси 453 миллион долларга тенг бўлди.\n2014 йил якунида мамлакат ташқи савдо айланмаси ҳажми 2013 йилдагига қараганда 3 фоизга пасайиб, 28,054 млрд долларни ташкил қилганди. Ўшанда экспорт ҳажми 6,5 фоизга пасайиб, 14,084 млрд долларни, импорт ҳажми 1 фоизга ўсиб, 13,97 млрд долларни ташкил қилганди.


Минтақавий энерготизим тарқаш арафасида\n“Российская газета”нинг хабар қилишича¸ Қозоғистон ҳукумати яқин кунларда Қирғизистон¸ Қозоғистон ва Ўзбекистон энергетик тизимларини бирлаштирувчи умумий тармоқдан чиқишни режаламоқда.\nҚозоғистон электр тармоқларини бошқарувчи KEGOC ширкати берган изоҳга кўра¸ Ўзбекистоннинг учала давлат электр тизимларини бирлаштирувчи тизимдан электр ўғирлашда давом этаëтгани остонадагиларни шунга мажбур қилган.\nКуз-қиш мавсуми бошланганидан бери Ўзбекистон 215 миллион киловатт соат электр қувватини ноқонуний ўзлаштиргани оқибатида¸ қозоқ ширкатига кўра¸ умумий тизимда ниҳоятда оғир вазият юзага келган ва Қозоғистон истеъмолчилари барқарорлигини таъминлаш учун KEGOC алоҳида тизимга ўтиб ишлашни маъқул билмоқда.\nАгар Қозоғистон бу тизимдан чиқса¸ Қирғизистон Энергетика ва саноат вазири Асқар Шодиевнинг айтишича¸ Қирғизистон шимолида 40 фоизга қадар элект тақчиллиги юзага келади. Агар Ўзбекистон ҳам бу тизимдан чиқса¸ бундай ҳолда Шодиевга кўра¸ Қирғизистон жануби – Боткен ва Ўш вилоятларида 85 фоизга қадар электр энергияси дефицити юзага келади.\nKEGOC матбуот котиби Марат Муҳаммадсолиевнинг айтишича¸ Қирғизистон ҳукумати илтимосига кўра¸ Қозоғистон умумий электр тармоқлари тизимидан 20 январ куни чиқиш қарори ижросини кечиктирган.\nАйни пайтда¸ умумий тармоқдан ноқонуний тарзда электр энергияси ўзлаштирганини тан олган Ўзбекистон томони март ойига қадар ўз қарзини тўлашга ваъда берган. Бу қарз эса¸ KEGOC расмийсига кўра¸ 15 миллион АҚШ долларини ташкил этади.\nҚозоғистоннинг бирлашган элект экенргияси тизимидан чиқишига ҳозирлик сифатида айни кунларда Қирғизистонда электр қуввати истеъмолига чеклов жорий этилди¸ пойтахт Бишкекда ҳам марказий районлар электрсиз қолди.


Ҳиндистонда “мурда” тирилиб кетди » Sangzor.uz - Инновацион ахборот портали\nSangzor.uz » Дунё » Ҳиндистонда “мурда” тирилиб кетди\nМуаллиф Admin Сана 06-07-2019, 17:46 Фикрлар "0" Кўрилди: 557\nҲиндистоннинг Лакхнау шаҳрида бир эркак тириклайин дафн қилинишига бир бахя қолди. Бу ҳақда NDTV порталига таяниб Kun.uz хабар берди.\nФуркан Муҳаммад йўл-транспорт ҳодисасига учрагач, хусусий клиникага етказилган. Жабрланувчининг укаси Ирфон Муҳаммаднинг айтишича, унинг оиласи акасининг даволаниши учун 3 кунга 700 минг рупий тўлаган.\n“Бизда пул йўқлигини айтганимиздан кейин улар акамни ўлган деб эълон қилишди”, деб айтган Муҳаммад.\nШундан кейин эркакнинг яқинлари унинг дафнини ташкиллаштиришган. Бироқ дафн маросими вақтида баъзилар мурданинг қўл-оёқлари қимирлаётганини сезиб қолишган. Шундан кейин эркак дарҳол шифохонага етказилган ва у ерда шифокорлар эркакнинг тирик эканлигини тасдиқлашган. Эркак дарҳол ўпкани сунъий шамоллатиш қурилмасига уланган.\n“Бемор оғир аҳволда эди, у аниқ ўлмаган. Унда пульс, қон босими бор, рефлекслар ишламоқда”, деб айтган шифокор.\nТаъкидланишича, ушбу воқеа юзасидан тергов олиб борилмоқда.\nКатегория Дунё Кўрилди 557\nЖиззахда божхона бошлиғи ўзгарди


«ПСЖ» Неймар билан янги шартнома тузмоқчи\n«ПСЖ» раҳбарияти ҳужумчи Неймар билан битим муддатини узайтирмоқчи, деб хабар тарқатди Mundo Deportivo.\nНашр манбасига кўра, ҳозирча бразилияликнинг бу борадаги фикри номаълум. 2019 йил ёзида у жамоадан кетишни истаган, аммо «Барселона» ва «ПСЖ» ўзаро келиша олишмаган эди. Неймарнинг трансфер нархи юқорилиги бунга монелик қилган.\nШу билан бирга, 10-рақам эгасига «Реал»дан ҳам қизиқиш бўлгани айтилганди. Аммо ОАВдаги хабарларга қараганда Мадриддагилар Неймар эмас, кўпроқ Килиан Мбаппега қизиқиш билдиришмоқда.\nЭслатиб ўтамиз, Неймар трансферидаги мавҳумлик туфайли у мавсум аввалини ўтказиб юборди. Кейинроқ эса иккита ўйинда қатнашиб, ҳар иккисида ҳам сўнгги дақиқалардаги голи билан жамоасига ғалаба олиб келди.


Бош саҳифа Ўзбек зиёлилариАбдулла Орипов (1941-2016)\nАбдулла Орипов ўзбек шеъриятига ўтган асрнинг 60-йилларида собиқ совет жамиятида эса бошлаган янги шабаданинг элчиси сифатида кириб келди. У дастлабки шеърларидан бошлаб миллий шеъриятда янги поэтик тафаккурнинг қарор топиши йўлида ижод қилди; турмушда пайдо бўла бошлаган янгича карашлар, кишиларнинг руҳий оламидаги эврилишлар, фикр ва хатти-ҳаракат эркинлигига бўлган эҳтиёж Абдулла Орипов шеърларининг ғоявий мундарижасини белгилаб берди.\nАбдулла Ориповнинг дастлабки шеърларидаги романтик кайфият аста-секин ўз ўрнини фалсафий мушоҳадаларга бўшатиб, шоирнинг ҳаётда рўй бераётган воқеа ва қодисаларга муносабати фаол тус олди. Шу маънода «Тилла балиқча», «Қўриқхона», «Генетика», «Оломонга» каби шеърлар Абдулла Ориповнинг лирик шеърият уфқларини ҳаёт муаммолари тасвири ҳисобига кенгайтириб бораётганидан дарак берди. Худди шу нарса Абдулла Ориповнинг достон жанрига мурожаат этиши ва лиро-эпик тасвир имкониятларидан самарали фойдаланишига сабабчи бўлди.\nАбдулла Орипов «Жаннатга йўл» (1978), «Ҳаким ва ажал» (1980), «Ранжком» (1988) каби достонларида маънавият масалаларига алоҳида эътибор бериб, кишиларнинг руҳий оламидаги айрим қусурлар билан илмий-техник тараққиёт ва тафаккурнинг парвози ўртасидаги зиддиятни очиб ташлади. Умуман, Абдулла Ориповнинг шеър ва достонларида олға сурилган маънавий муаммолар мустақиллик даврида, айниқса, долзарб аҳамият касб этиб, шоирнинг худди шу масалалар тасвирида ўз даврига нисбатан (уларнинг аксари 90-йилларга қадар ёзилган) илғорлаб кетганини намойиш этди.\nАбдулла Орипов ижодида, бир томондан, Ғафур Ғулом лирикасига хос фалсафийлик кўзга ташланса, иккинчи томондан, Ҳамид Олимжон шеърларига хос мусиқий равонлик ва бадиий соддалик акс этиб туради. Мазкур 2 манба Абдулла Орипов шеърларида ўзаро туташган ҳолда орифона шеъриятнинг асосий хусусиятларини ифодалаб келади.\nАбдулла Ориповнинг сўнгги йиллар лирикасида туйғу ва кечинмалар тасвири сусаймаган ҳолда яна бир муҳим фазилат бор. Бу, Абдулла Орипов шеърларига лиро-эпик тасвир унсурларининг кўплаб кириб келишидир.\nАбдулла Орипов мустақиллик йилларида адабиётнинг ранг-баранг тур ва жанрларида ижод эта бошлади. Шу даврда тарихий адолатнинг тикланиши, ўтмишда яшаган саркардалар ва алломалар хотирасининг эъзозланиши Абдулла Ориповнинг Амир Темурнинг Ўрта Осиё халқлари тарихий тақдирида ўйнаган буюк ролини кўрсатувчи «Соҳибқирон» шеърий драмасини (1998) ёзишга илҳомлантирди. Абдулла Орипов бу асарида қарийб уч аср давомида ҳукм сурган қудратли Темурийлар салтанатининг асосчиси ва 15-асрда Шарқда Уйғониш даврининг бошланишига ижтимоий-сиёсий, иқтисодий ва маданий шароит яратган Амир Темур образини ёрқин гавдалантириб берди. Мазкур асар республиканинг барча йирик театрлари ва қардош мамлакатлар саҳналарида катта муваффақият билан ўйналди.\nАбдулла Орипов Ёзувчилар уюшмаси раиси сифатида Ўзбекистондаги хоз. адабий жараёнга раҳбарлик қилган. Шеърияти Муҳаммад Юсуф каби кўплаб ёш шоирлар ижодининг шаклланишига таъсир кўрсатган.\n2016 йил 5 ноябрга ўтар кечаси Хьюстон шаҳридаги (АҚШ, Техас штати) касалхонада Ўзбекистон Республикаси Мадҳияси матни муаллифи, Ўзбекистон Қаҳрамони ва халқ шоири Абдулла Орипов оғир касалликдан сўнг 75 ёшида вафот этди.\n← Аввалги Аввалги Гулчеҳра Асронова. Ватан (ҳикоя)\nКейинги → Кейинги: Асрор Сулаймонов. Бир туп ўрик (қатра)


💊Vitamin D3 haqida malumot - instruktsiya, qo'llanishi, narxi Apteka.uz saytida\n- Vitamin D3 qabul qilish bo'yicha ma'lumot\n- Vitamin D3ning tarkibi\n- Vitamin D3 - ko'rsatmalar va qarshi ko'rsatmalar\n- Vitamin D3 narxi Toshkent dorixonalarida\nVitamin D3-NIKA tabletkalari 1000 ME N30 Nika Pharm O'zbekiston\nVitamin D3 100 SD/S suxoy\nVITAMIN D3 LAXISAM inyeksiya uchun eritma 5mg/ml 1ml N1 Bio-Labs Pvt. Ltd Pokiston\nVitamin D3 O'zbekiston dori vositalari reestrida ro'yxatdan o'tgan\nVitamin D3 ko'rsatmalar\n- Pokiston, O'zbekiston\n- Kolekalsiferol, xolekalsiferol (vitamin D3)\n- гипокальциемик тетания;\n- остеопороз (менопаузал, сенил, стероидли, идиопатик ва бошқалар) да қўлланилади.\n- препаратнинг ҳар қандай таркибий қисмига юқори сезувчанлик;\n- қон ва пешобда кальций ва фосфор миқдорларининг юқори бўлиши;\n- Д гипервитаминози;\n- сийдик-тош касаллиги;\n- ўпкалар силининг фаол шакллари;\n- ҳомиладорлик ва лактация даври;\n- 18 ёшгача бўлган болалар ва ўсмирларда қўллаш мумкин эмас.\nТаблеткалар. Ўнта таблеткадан контур-уяли ўрамда. Битта, 2 та, 3 та, 4 та, 5 та контур-уяли ўрамлар тиббиётда қўлланилишига доир йўриқномаси билан картонли қутига ёки 30 та, 50 та, 60 та, 90 та, 100 та таблеткадан флаконларга жойланган.\nИчга кабул килингандан кейин холекальцеферол ингичка ичакдан абсорбцияга учрайди, лимфатик тизимга кириб келади, жигар ва умумий кон оқимига тушади. Конда альфа2-глобулинлар ва, кисман альбуминлар билан боғланади, жигарга, суяк тўқимасига, скелет мушакларига, буйраклар, буйрак усти безлари, миокард, ёғ тўкимасига ўтиб боради. Тўкималарда Сmax кабул килингандан кейин 4-5 ўтгач яратилади, кейин бирмунча пасаяди, узок вақт доимий даражада сақланган ҳолда, поляр метаболитлар шаклида кўпроқ ҳужайралар мембраналари, микросомалар, митохондриялар ва ядроларда жойлашади. Жигарда йиғилади. Жигар ва буйракда биотрансформацияга учраши натижасида фаол метаболитлар ҳосил бўлади. Холекальциферол ва унинг алмашинув маҳсулотларининг аксарият қисми ўт билан ичакка ажратилади, у ердан, энтерогепатик айлана ҳаракат тизимини яратган ҳолда, яна сўрилиши ёки нажас орқали ташқарига чиқариб юборилиши мумкин. Холекальциферолнинг яримчиқарилиш даври (Т1/2) бир неча кунни ташкил қилади. Бузилишларда Т1/2 ошиши мумкин.\nПлацентар тўсикдан ўта олади. Кўкрак сути орқали ҳам ажратилади.\nДорининг тавсия қилинган дозаларини оширмаслик керак.\nСа2+ ионларининг қон ва пешобдаги миқдорлари, ҳамда буйраклар функциялари (қон плазмасидаги креатинин миқдори) устидан синчковлик билан ўрнатилган тиббий назорат остида қўллаш керак.\nГиперкальциемия ёки буйраклар функциясининг бузилганлиги белгилари пайдо бўлган ҳолларда дозани камайтириш ёки даволашни тўхтатиш керак. Агар кальцийнинг пешобдаги миқдори 24 соатда 7,5 моль (300 мг/24 соатда) дан юқори бўлса ҳам дозани камайтириш ёки дори қабулини тўхтатиш керак.\nПрофилактик мақсадда қўлланилишида дозани ошириб юборилиши эҳтимолини ҳисобга олиш керак (1 йилда 10-15 мг дан кўпроқ тайинлаб бўлмайди). Юқори дозаларда узоқ вақт давомида қўлланилиши сурункали Д3 гипервитаминозига олиб келади.\nТурли беморларда Д витаминига нисбатан сезувчанлик шахсий эканлигини ва бир қатор беморларда ҳаттоки даволовчи дозалар ҳам гипервитаминоз белгилари чақириш мумкинлигини назарда тутиш керак.\nКекса ёшда Д витаминига бўлган эҳтиёж унинг абсорбцияси пасайиши, терининг Д3 провитаминини ишлаб чиқариш қобилиятини пасайиши, инсоляция вақтининг камайиши, буйрак етишмовчилиги учраш сонининг ошиши ҳисобига кўпайиши мумкин.\nАгар Сиз препаратни қабул қилаётган вақтда ҳомиладор эканлигингизни билиб қолсангиз, бу ҳақда зудлик билан Ўз шифокорингизга хабар беринг, чунки фақат у даволашни давом эттиришлик ҳақидаги масалани ҳал қилиши мумкин.\nПрепаратни ҳомиладорлик ва эмизиклик (лактация) даврида қўллаш мумкин эмас.\nНожўя таъсирларни ҳисобга олган ҳолда, транспорт воситалари ва потенциал хавфли механизмларни бошқаришда эҳтиёткорликка риоя қилиш керак.\nҲар доим Витамин Д3-НИКА ни Сизнинг даволовчи шифокорингиз тавсияларига аниқ амал қилган ҳолда қўлланг. Агар Сиз нимадандир иккилансангиз, ўзингизнинг шифокорингиз ёки фармацевтдан сўранг.\nПрепарат ичга, овқатланиш вақтида қабул қилинади.\nГипокальциемик тетанияни олдини олиш учун катталарга 1 та таблеткадан суткада 1-3 маҳал тавсия қилинади.\nГипопаратиреозни даволаш учун катталарга 2 та таблеткадан суткада 1-3 маҳал қабул қилиниши керак. Остеопороз ва остеомаляцияни даволаш учун катталарга 1 та таблеткадан суткада 1-3 маҳал тавсия қилинади.\nДаволаш курси давомийлигини шифокор белгилайди.\nҲар қандай дори воситаси каби, Витамин Д3-НИКА ҳам, ҳар кимда ҳам кузатилмасада, ножўя таъсирлар келтириб чиқариши мумкин.\nБаъзи ҳолатларда қуйидаги ножўя таъсирлар ривожланиши эҳтимоли бор:\n- аллергик реакциялар;\n- иштаҳанинг йўқолиши, кўнгил айниши, диарея, қабзият, метеоризм, ўт йўллари дискинезияси, кучли чанқаш;\n- тери қопламлариниг рангпарлиги;\n- бош оғриғи, эс-ҳушнинг бузилиши;\n- юмшоқ тўқималарнинг кальций билан тўйиниши;\n- юрак уришини ҳис қилиш, АБ нинг ошиши, аритмиялар;\n- буйрак тошларининг шаклланиши, нефрокальциноз;\n- кўп миқдорда пешоб ажратиш (полиурия), буйраклар функциясининг бузилиши;\n- ўпкаларда сил жараёнининг зўрайиши;\n- тана вазнининг пасайиши;\n- мушаклар ва бўғимларда оғриқ;\n- ҳолсизлик, таъсирчанлик, депрессия.\nАгар Сизда ушбу йўриқномада келтирилмаган ҳар қандай бошқа ножўя реакциялар аниқланса, илтимос, шифокорингиз, фармацевт ёки ишлаб чиқарувчига хабар беринг.\nАгар Сиз бошқа препаратларни ичаётган бўлсангиз ёки бироз олдин ичган бўлсангиз, улар рецептсиз бериладиган бўлса ҳам, илтимос, ўзингизнинг шифокорингиз ёки фармацевтингизга бу ҳақида хабар беринг.\nДозани ошириб юборилишини олдини олиш учун Д3 витаминини организмга қўшимча кириб келишининг бошқа манбаларини ҳисобга олиш керак.\nТиазидли диуретиклар билан биргаликда қўлланилганда гиперкальциемия ривожланиш хавфи ошади.\nАлюминий ва магний сақловчи антацидлар қабули фонида Витамин Д3-НИКА препарати билан узоқ вақт даволаш уларнинг қон плазмасидаги миқдорини кўпайишига (айниқса сурункали буйрак етишмовчилиги мавжудлигида) олиб келади.\nДифенин ва холестирамин билан биргаликда қўлланганда Витамин Д3-НИКА препаратининг самарадолиги камаяди.\nБарбитуратлар (шу жумладан фенобарбитал), фенитоин ва примидоннинг таъсири остида холекальциферолга бўлган эҳтиёж метаболизм тезлигининг ошиши ҳисобига кўпаяди.\nА витамини, токоферол, аскорбин кислотаси, пантотен кислотаси, тиамин, рибофлавин билан биргаликда қўлланилиши Витамин Д3-НИКА препаратининг токсиклигини сусайтиради.\nТиришишга қарши препаратлар, рифампицин, колестерамин билан биргаликда қўлланганда холекальциферолнинг кейинчалик даволовчи таъсири камайиши билан унинг абсорбцияси пасаяди.\nЮрак гликозидлари билан биргаликда қўлланганда гиперкальциемия ривожланиши билан асосланган (юрак гликозиди дозасини тўғрилаш мақсадга мувофиқ) юрак гликозидлари токсик таъсирининг кучайиши (юрак уриши маромининг бузилиш хавфи ошади) ривожланиши мумкин.\nВитамин Д3-НИКА фосфорни сақловчи дориларнинг абсорбциясини ва гиперфосфатемия пайдо бўлиши хавфини оширади.\nНатрий фториди билан биргаликда қўлланганда дорилар қабули ўртасидаги вақт оралиғи 2 соатдан, тетрациклиннинг оғиз орқали қабул қилинувчи шакллари билан эса 3 соатдан кам бўлмаслиги керак.\nфаол модда: холекальциферол (Д3 витамини) – 1,441 мг (Д3 витаминининг 1000 ХБ га тўғри келади);\nёрдамчи моддалар: лактоза, микрокристалл целлюлоза 101, ПВП К30, тальк, натрий крахмал гликоляти, аэросил, магний стеарати.\nД3 витамини - организмда кальций ва фосфор алмашинувини бошқарувчи моддадир: ичакларда кальцийнинг сўрилишини ва буйраклар найчаларида фосфорнинг қайта сўрилишини кучайтиради, суяк тўқимасининг шаклланишида иштирок этади: болаларда скелет суяклари ва тишлар, суяклар минерализациясига кўмаклашади; оссификация жараёнини тезлаштиради, суяклар тузилишини тиклайди. Кальций ионларини физиологик концентрацияларда мавжудлигини таъминлаган ҳолда электролитлар алмашинувини бошқаради, бу эса скелет мушаклари тонусини ушлаб турилишига, миокард фаолиятига, асаб импульслари ўтказилишига кўмаклашади; қон ивишини бошқаради.\nД3 витамини – қалқонсимон без олди безининг фаолият кўрсатиши учун зарур, у ёғлар метаболизми, АБ даражасини бошқариш, ҳужайралар пролиферациясининг ингибирланиши, иммунологик реакциялар амалга оширилишида иштирок этади.\nОвқатда Д витаминининг танқислиги скелет касалликлари (рахит, остеомаляция, остеопороз), ҳамда кўпчилик тарқалган скелетдан ташқари касалликлар (юрак-томир касалликлари, артритлар, ўсмалар, аутоиммун касалликлар ва бошқалар) нинг ривожланишида катта аҳамиятга эга.\nД витаминининг танқислиги менопауза давридаги аёлларда, кекса ёшли инсонларда, айниқса тўлақонли бўлмаган ёки мувозанатлаштирилмаган овқат рационига эга, паст жисмоний фаоллик кўрсатувчи ҳамда табиий инсоляция даражаси паст давлатлар ва ҳудудларда яшовчи инсонларда терида Д витаминини ҳосил қилиш қобилияти 4 маротаба пасайганлиги кузатилади.\nСизга буюрилган дозадан юқорироқ доза қабул қилинганида дарҳол шифокорга мурожаат қилинг!\nБелгилари. Дозани ошириб юборилишида гиперкальциемия, гиперкальциурия ривожланиши ва улар билан асосланган қуйидаги белгилар аниқланиши мумкин: юрак уриши маромининг бузилиши, кўнгил айниши, қусиш, бош оғриши, ҳолсизлик, таъсирчанлик, тана вазнининг камайиши, кучли чанқаш, полиурия, буйракларда тошларнинг ҳосил булиши, нефрокальциноз, юмшоқ тўқималар кальцинози, анорексия, артериал гипертензия, қабзият, буйрак етишмовчилиги.\nСурункали заҳарланиш белгилари (бир неча ҳафта ёки ой давомида катталар учун 20-60 минг ХБ/сут миқдорида қабул қилинишида): суякларнинг деминерализацияси; кальцийнинг юмшоқ тўқималар, буйраклар, томирлар, юрак, ўпкалар, ичакларда йиғилиши; артериал гипертензия, аъзолар функциясининг бузилиши: ўлим билан якунланишигача етиб борадиган буйрак ва юрак-томир етишмовчилиги (ушбу самаралар кўпинча гиперкальциемия, гиперфосфатемияга қўшилганда рўй беради).\nДаволаш: дори қабулини тўхтатиш, Са2+ ионларини кам сақловчи парҳезга риоя қилиш, кўп миқдорда суюқлик қабул қилиш, глюкокортикостероидларни тайинлаш, симптоматик даволаш (Е витамини; магний, калий препаратлари; аскорбин кислотаси; ретинол; тиамин), оғир ҳолатларда – вена ичига кўп миқдорда физиологик эритма, фуросемид, электролитларни киритиш; гемодиализни ўтказиш.\n«Vitamin D3» dorisining ta'rifi Apteka.uz saytida qisqartilirlgan yoki rasmiy ko'rsatmalar bilan to'ldirilgan bo'lishi mumkin. Dorini sotib olishdan va ishlatishdan oldin siz shifokor bilan maslahatlashib, ishlab chiqaruvchi tomonidan tasdiqlangan izoh bilan tanishishingiz kerak.


2018 йил 1 - квартал\nХоразм вилояти ҳокимлиги » Ўзбек тили » Фаолият » Статистик ва таҳлилий ахборотлар » 2018 йил 1 - квартал\n2018 йил январь-мартида бозор хизматлари ишлаб чиқаришнинг иқтисодий фаолият турлари бўйича ҳажми 926,4 млрд. сўмни ташкил қилди, шу жумладан қишлоқ жойларида 300,2 млрд. сўм ёки умумий кўрсатилган хизматлар ҳажмининг 32,4 фоизини ташкил қилди. 2017 йил январь-мартига нисбатан ўсиш 105,0 фоизни ташкил этди.\nДастлабки маълумотларга кўра, 2018 йил январь-мартда ишлаб чиқарилган ялпи ҳудудий маҳсулотнинг (ЯҲМ) ҳажми 1858,7 млрд. сўмни ташкил этди ва 2017 йилнинг январь-мартига нисбатан ўсиш суръати 106,1 фоизга тенг бўлди.\n2018 йил январь-март ойларида ЯҲМ дефлятор индекси 121,9 фоизни ташкил қилди.


Баҳор келди ёки пост-сайлов ҳадиксирашлари… - BBC O'zbek\nБаҳор келди ёки пост-сайлов ҳадиксирашлари…\nШу кунларда дўконга кирган ўзбекистонликлар камида бир маротаба хўрсинаётган бўлса ажаб эмас. Чунки дўкондаги "баҳорий" нархлар шунга мажбур қилаётгани турган гап.\nДоллар нархининг "қора бозор"да сайловдан кейин бирданига кўтарилиши маҳсулотларнинг нархларини сезиларли даражада юқорилашига сабаб бўлди. Сўмнинг шу даражада тез қадрсизланишига нима сабаб деган саволга оддий халқ орасида жавоб топиш амримаҳол. Балки бунга сайлов олдидан аранг ушлаб турилган мувозанат сабабдир, ким билсин? Бошқача қилиб айтганда, яқинда ўтган сайлов мавсумида, Ўзбекистон ҳукумати Россияда давом этаётган иқтисодий бўҳроннинг Ўзбекистон иқтисодиётига бўлган таъсирини камайтиришга урингани мана энди сезилаётгандек кўринади.\nНима бўлганда ҳам АҚШ доллари нархининг кўтарилиши дўконлардаги нархларда сезиларли даражада акс этган. Балки бу аҳвол инаугурациядан кейин янада авж олар.\nМаиший хизматлар нархларини мавсумий ўсишини ўзбек халқи 1-апрел куни бошидан кечирмади, лекин бунинг оқибатларидан ҳадиксираб турганлиги бор гап. Бутун дунёда бензин нархи тушиши муқобилида, ёқилғи нархини кўтарилиши оддий ҳолга айланган Ўзбекистонда бу йил қандай иқтисодий ўзгаришлар юз беришини ким билсин.\nОддий мисол: дўконга кириб беш литрлик писта ёғи нархига кўзи тушган оддий харидор беихтиёр 3-4 ой аввалги нархни эслашга уриниши табиий. Тахминан 37000-38000 минг сўм атрофида турган бу кўзни қамаштирувчи чиройли баклашкалардаги ёғлар 2014 йил ноябр-декабр ойларида 25000-26000 сўм атрофида эди. Харидор, ўзига-ўзи: "шуни ҳам ўйлайсанми, доллар ошаяпти-ку" дейдида, 6-7 сониялик бақа қарашдан кейин ўзига келиб олади.\nИстисно ўлароқ, автомобиллар нархидаги пасайишни ва уй-жой нархларидаги ўсиш тўхтаганини қайд этиб ўтиш даркор, зеро, бундай кунлик маҳсулот нархларининг ўсиши халқнинг кўчмас мулк сотиб олиш қобилиятини бир мунча пасайтиргани аниқ. Кундалик ҳаётга пул топишнинг ўзи катта муаммо бўлиб турган бир пайтда уй-жой ёки машина олиш кимнинг ҳам юрагига сиғсин? Машина нархларининг бозорда пасайиши автосалонлардаги нархлар кўтарилишини олдини олаётган бўлса не ажаб. Умид қиламизки, сўниб бораётган машина олишга бўлган халқ орасидаги харислик келажакда турли ажиотажларга барҳам беради ва машина нархларини жаҳон бозоридаги нархларга яқин келишига сабаб бўлади.\nБундай нарх ошишларини кўп бор бошидан ўтказган ўзбек халқи долларнинг ошишини оддий писта ва қурт нархларида ҳам сезади. Шу кунларда 1 АҚШ долларини 5000 сўмга кўтарилишини тахмин қилиб бир-бири билан ҳазиллашаётган ўзбеклар талайгина. Бу ҳазиллар ортида қалбдаги ўзбек кечинмаларини ушбу давлатда тер тўкиб тирикчилик қилаётган инсонлар тушуна олади. Бу юртда ҳукм сураётган тинчликка фақатгина шу халқ сабабчи деб баралла айтиш мумкин, чунки бу халқнинг қалбида доимо бир шиор ҳукмрон - "тинчлик бўлиб турса, ҳаммаси яхши бўлади", ёки "оч қорним тинч қулоғим". Яхшиликка умиди бор халққа фақатгина яхшилик тилймиз!


Устюрт сайғоқлари янги таҳдид остида\nРасм Uznews.net сайтидан олинди.\nХавф манбаи Ўзбекистон ва Қозоғистон чегарасида ўрнатилаётган чегара тўсиқларда экани айтилмоқда.\nЎзбекистон ва Қозоғистоннинг шимоли-ғарбий чегара ҳудуди бўйлаб 200 минг километр квадрат майдонда жойлашган Устюрт платосида яшаётган сайғоқларнинг бугунги миқдори 200 мингдан ортиқроқ экани айтилади.\nҚизил китобга киритилган бу жониворлар сони бундан 4 йил муқаддам ҳам 1 миллиондан ошиқни ташкил этган.\nУстюрт платосидаги табиат ва ҳайвонот дунёсини кузатиб борадиган табиатшуносларнинг кузатувларига кўра, шу вақтгача сайғоқлар сонининг тез суратларда қисқариб бораётгани асосий сабаби ҳудуддаги иқлимнинг кескин ўзгариши билан боғлиқ.\nАммо, эндиликда туғилган янги таҳдид Қозоғистоннинг Устюртдаги чегара ҳудуди узра сим тўсиқларни ўрнатиш ниятидир.\nБу минтақада айнан сайғоқлар миграциясини ўрганиб келган ва исми сир қолиши шарти билан Озодликка сўзлаган ўзбекистонлик табиатшунос-экологнинг фикрига кўра, айни дамда Қозоғистон ҳудудига кўчган сайғоқлар тўдаси кузнинг ноябр ойларида Ўзбекистонга қайтиши лозим.\n- Агар бу ҳудуд бўйлаб, дейлик, йилнинг охирига қадар тўлиқ сим тўсиқлар ўрнатиладиган бўлса, у ҳолда кузда сайғоқларнинг ортга қайтиш йўли беркилади. Бу эса жониворлар учун жиддий таҳдид. Чунки, ҳозир уларнинг қўшни Қозоғистонга ўтиш мавсуми битди, ҳисоб,- дейди ўзбекистонлик табиатшунос-эколог.\nСайғоқлар ҳар йили март ойларида Қозоғистон ҳудудига ўтади ва ёзнинг иссиқ қисмини ўша ердаги ўтлоқларда кечиради. Кейин эса қишки совуқ яқинлаши билан ноябр ойидан яна Ўзбекистон ҳудудидига қайтади.\nЭколог оммавий ахборот воситаларида бу жониворларнинг йўлига ўрнатилаётган тўсиқлар ҳақидаги хабарни эшитиб, қаттиқ хавотирга тушганини айтмоқда.\n- Мен шу йилнинг январ ойида Устюртда бўлиб қайтдим ва ўша кезда у ердаги ўзбек-қозоқ чегарасида сим тўсиқларга кўзим тушмади. Ҳозир борми-йўқми бехабарман. Аммо, кейинги кунларда оммавий ахборот воситаларида Қозоғистон томонининг наркотрафик, қурол-яроғ савдоси ва чегарадаги ноқонуний борди-келдиларни тугатиш ниятида чегарани тўсиш мақсадида эканини эшитиб турибман, - дейди суҳбатдош.\nКуни кеча қатор ахборот воситалари Қозоғистон Чегара хизмати раҳбари Нуржан Мирзалиевга таяниб, икки давлат чегарасида муҳандислик иншоотлари қурилиши режаланаётгани ҳақида хабар берган эди.\nХусусан, CA-NEWS нашри Мирзалиевдан келтирган иқтибосда: "Бу йил Қозоғистон Республикаси чегара хизмати Еттисой вилоятидан то Каспий минтақасига қадар муҳандислик иншоотларини қуришни режаламоқда", дея маълум қилган эди.\nЧегара хизмати раҳбарига кўра, гап 2 ярим минг километрлик чегара чизиғи ҳақида бормоқда.\nМуҳандислик иншоотлари дейилар экан, Қозоғистон томони чегарани нима билан тўсмоқчи экани, яъни сим тўсиқларми, ҳандақлами ёки девор - бу ҳақда ҳали аниқ маълумот берилгани йўқ.\nАммо, Uznews.net нашри шу кунларда берган хабарида, Қозоғистон томони айнан Устюрт платоси бўйлаб ўтган йилнинг кузидан буён 100 километрлик масофага 180 сантиметр баландликдаги сим тўсиқларни ўрнатиб улгургани ҳақида ёзди.\nҲозирча, на Қозоғистон чегара хизмати, на Ўзбекистон Давлат чегараларини қўриқлаш хизматлари бу хабарни тасдиқлади.\nХусусан, Ўзбекистон чегаралари бўйича Республика Бионазорат бошқармаси бошлиғи Александр Григорян Озодлик билан микрофонсиз суҳбатда бу борада ҳеч қандай расмий маълумот йўқлиги ва шу боис бирор изоҳ бера олмаслигини айтди.\nАммо, бу мулозимнинг ўзаро суҳбатда айтишича, икки давлат ўртасида сайғоқлар муҳофазасига оид келишувлар, меморандумлар бор ва Қозоғистон томони сайёғоқларнинг табиий миграцияси кечадиган ҳудудни ёпишга жазм этмайди.\nБунга умид қилган ўзбекистонлик экологнинг Озодликка айтишича, аслида икки давлат ўртасида сайғоқларни асраш бўйича 2006 йилда имзоланган ўзаро англашув меморандуми, афсуски, қоғозда қолиб кетмоқда.\n- Бундан 4 йил муқаддам ҳам сайғоқларнинг умумий сони 1 миллиондан ортиқ эди. Уларнинг 200 мингга тушиб қолишига сабаб браконерлик, дейишадию, аслида бу эмас. Ўтган йили Қозоғистон ҳудудида сайғоқларнинг оммавий нобуд бўлиши кузатилган ва бунга Устюртнинг Қозоғистон ҳудудидаги қурғоқчилик, яйловларнинг қисқариши сабаб бўлган эди, - дейди эколог.\nБундан ташқари, Устюрт текислиги бўйлаб Ўзбекистон томони қураётган янги нефт қазиб олиш иншоотлари ҳам сайғоқларнинг миграциясига тўсқинлик қилмоқда.\n- Ҳозир газ-нефт ишлаб чиқариш соҳаси ҳам катта муаммо бўлиб турибди. Масалан, Бухоро-Урал газ қувури таъмирланиши оқибатида сайғоқларнинг каттагина бир қабиласи ўзининг баҳорги миграцияси йўналишини ўзгаритириб юборди, - дейди табиатнинг нодир бу жонзотлари ҳимояси билан шуғулланаётган ўзбекистонлик эколог.


А.Навоий таваллудининг 580 йиллиги » "Оқдарё овози" газетаси\nБуюк мутафаккир, ғазал мулкининг султони, давлат арбоби Алишер Навоий таваллудининг 580 йиллигига\nБЕШ АСРКИМ НАЗМИЙ САРОЙНИ, ТИТРАТАДИ ЗАНЖИРБАНД БИР ШЕР,\nТЕМУР ТИҒИ ЕТМАГАН ЖОЙНИ, ҚАЛАМ БИЛАН ОЛДИ АЛИШЕР...\nНАВОИЙ АСАРЛАРИ МАЪНАВИЙ ҚУВВАТ\nВА ЮКСАЛИШ МАНБАИ\nАгар бу зотни авлиё десак, у - авлиёларнинг авлиёси, мутафаккир десак - мутафаккирларнинг мутафаккири, шоир десак -шоирларнинг султонидир. Инсон қалбининг қувончу қайғусини, эзгулик ва ҳаёт мазмунини Навоийдек теран ифода этган шоир жаҳон адабиёти тарихида камдан-кам топилади.\nБуюк ўзбек шоири, мутафаккир, давлат арбоби Низомиддин Мир Алишер 1441 йилнинг 9 февралида Ҳиротда туғилди. Алишер Навоийнинг ота томондан бобоси Амир Темурнинг Умар Шайх исмли ўғли билан кўкалдош (эмикдош) бўлиб, кейинчалик Умар Шайх ва Шоҳрухнинг хизматида бўлган. Отаси ўиёсиддин Баҳодир эса Абулқосим Бобурнинг яқинларидан; мамлакатни идора этишда иштирок этган. Онаси Қобул амирзодаларидан Шайх Абусаид Чангнинг қизи. Алишер Навоийнинг болалиги Шоҳрух ҳукмронлигининг сўнгги йилларига тўғри келган. У темурийзодалар, хусусан бўлажак подшоҳ Ҳусайн Бойқаро билан бирга тарбияланган. 4 ёшида мактабга бориб, тез савод чиқариб, туркий ва форсий тилдаги шеърларни ўқиб, ёд ола бошлаган. Ўзбек тили билан бир қаторда форсий тилни ҳам мукаммал эгаллаган.\n"Олимлар ҳисоблаб чиқишган. Пушкин ўз асарларида 21197 та бетакрор сўз ишлатган, Шекспир салкам 20 мингта, Сервантес мингтага яқин. Алишер Навоий эса 1 миллион 378 минг 660 та бетакрор сўз ишлатган. Боиси, буюк бобомиз фақат туркий эмас, форсий, арабий, урду, хитой, мўғул ва бошқа тиллардаги сўзлардан ҳам маҳорат билан фойдаланган". Инсонни тавсифлашда Навоий бир ёқлама муболағага йўл қўймайди, у одамнинг ожиз томонлари борлигини ҳам тан олади. Аммо инсон ўз фазилатларини ҳимоя қила ва сақлай олса, унинг ҳаёт учун курашида фазилатлари устун чиқишига чуқур ишонч изҳор этади:\nМутафаккир шоирнинг ғазаллари ва\n"Навоий гулшани" АҚШда чоп этилди\nЯқинда Алишер Навоий ғазаллари ва шоира Турсуной Содиқованинг "Навоий гулшани" рисоласи жамланган "Without You" ("Сенсиз") номли китоб АҚШдаги Аризона штатидаги "Жасмая Продуcтионс анд Публиcатионс" нашриётида чоп этилди.\nКитобни шоир ва таржимон Аъзам Обид таржима қилиб, нашрга тайёрлади. Америкалик ижодкор эбигейл Бриттон муҳаррирлик қилди.\n"Without You" Навоийнинг 14 та жуда чиройли ғазали ҳамда Турсуной Содиқованинг қатор бошқа ғазалларга шарҳларини ўз ичига олади. Ажойиб рассомларимиз Шавкат Музаффар ва Ҳусан Содиқов ғоят гўзал ишлари билан китобни безаш ор-қали ушбу лойиҳада иштирок этди.\n- Биз Навоийни нафақат инглиз дунёсига, балки ер юзининг миллионлаб бош-қа халқларига ҳам таништиришимиз керак. Афсуски, бу борада жуда кам иш қилганмиз. Истагим шуки, Алишер Навоий номини кўтариб юрган ва бошқа барча масъул муассасалар, катта-кичик даргоҳлар ижоддан тўхтамасин ва жиддийроқ халқаро лойиҳалар билан ҳам шуғуллансин,- дея таъкидлади Аъзам Обид.\nЁ бодияйи фироқ сайрида қилиб\nОз марҳала қатъ шаҳсуворим келадур.\nўурбатқа тушуб заифу бемор ўлдум,


19:30 / 10.05.2019 897 pdf Ўқиш режими + -\n«Қачон Муҳаммад соллаллоҳу алайҳи васалламнинг саҳобаларидан бир киши рўзадор бўлса-ю, ифтор вақтида ифтор қилмай, ухлаб қолса, ўша кечаси ва эртаси куни кундузи то кеч кирмагунча таом емас эди. Қайс ибн Сирма рўзадор эди. Ифтор бўлганда хотинининг олдига келиб, «Таом борми?» деди. Хотини:\n«Йўқ. Лекин бориб, сенга таом келтираман», деди.\nУ кундузи ишлар эди. Кўзи илиниб, ухлаб қолди. Хотини қайтиб келиб, уни кўриб, «Шўринг қурисин», деди. Эртасига кун яримлаганда ҳушидан кетиб, йиқилди. Бу нарса Набий соллаллоҳу алайҳи васалламга зикр қилинди ва ушбу оят нозил бўлди:\n«Сизларга Рўза кечасида аёлларингизга яқинлик қилиш ҳалол қилинди...».\nБунинг учун жуда ҳам хурсанд бўлдилар.\n«Ва то оқ ип қора ипдан ажрагунча еб-ичаверинглар» ҳам нозил бўлди».\nБухорий, Абу Довуд ва Насаий ривоят қилганлар.\n«Набий соллаллоҳу алайҳи васалламнинг даврларида одамларга Хуфтонни ўқиганларидан кейин таом, шароб ва аёллар ҳаром бўлар эди ва янаги кечагача рўза тутар эдилар. Шунда бир киши ўз нафсига хиёнат қилди. Хуфтонни ўқиб бўлиб, ифтор қилмай туриб, хотинига яқинлик қилди. Сўнгра Аллоҳ ўшани қолганларга осон, рухсатли ва манфаатли қилишни ирода этди. Ул пок Зот:\n«Аллоҳ, албатта, сизлар ўзингизга хиёнат қилаётганингизни билди. Бас, тавбангизни қабул қилди ва сизларни афв этди...» оятини охиригача туширди».\nШарҳ: Ушбу икки ривоятда дастлаб рўза фарз бўлган вақтда унинг ҳукми ҳозиргидан бошқачароқ эканлиги, ўзига яраша қоидалари бўлганлиги ҳақида сўз кетмоқда. Ўша дастлабки қоидаларга биноан, ифтор вақти қуёш ботгандан то хуфтон намози вақти киргунча бўлган, холос. Агар ўша вақт ичида ифтор қилиб олинмаса, ундан кейин янаги ифтор вақти келмагунча еб-ичишга рухсат бўлмаган.\nШунингдек, рўза пайтида эр-хотиннинг кечаси ҳам жинсий яқинлик қилишларига рухсат бўлмаган. Бу ўзига хос тарбия усули бўлиб, Аллоҳ таоло рўза ибодатини мусулмонларга хоҳлаган шаклда амр қилиши мумкинлигини, лекин энг осон ва фойдали йўлини ихтиёр этаётганини тажрибада кўрсатган.\nАлбатта, юқорида зикр қилинганидек, ифтор вақти фақат Шом билан Хуфтон орасида бўлиши ва кечаси жинсий алоқаларнинг ман қилиниши бандаларга ўзига яраша қийинчиликлар туғдириши турган гап.\nШундай бўлди ҳам. Мусулмонлар ҳаётида бу икки масалада ҳам ибрат бўладиган воқеалар бўлиб ўтди. Ана шундан кейингина Аллоҳ таоло рўза тутиш бўйича бир оз қийин бўлган ҳукмларни бекор қилиб, бандаларга енгиллик яратди. Бунга эса мусулмонлар ҳаётида бўлиб ўтган икки ҳодиса сабаб бўлди.\nБиринчи ҳодиса Мадина аҳлидан бўлган, ансорий саҳоба Қайс ибн Сирма розияллоҳу анҳу билан кечди. У кишининг хурмо боғлари бор эди. Қайс розияллоҳу анҳу кун бўйи ўша боғда меҳнат қилар эдилар. Бир куни рўза тутган ҳолларида кечгача боғда ишладилар. Ифтор яқин қолганида уйга келиб, хотинларидан ифтор қилгудек таом бор-йўқлигини сўрадилар. Аёл тайёр таом йўқлигини, лекин бир оздан сўнг келтиришини айтиб, таом келтиргани чиқиб кетди. Кун бўйи боғда ишлаб, чарчаган Қайс ибн Сирма розияллоҳу анҳу хотинлари келгунча ухлаб қолдилар. Таом олиб келган хотин эрининг ухлаб ётганини кўриб, «Шўринг қурисин, ухлаб қолибсан-ку», деди-да, раҳми келиб, уйғотмади. Шундай қилиб, Хуфтон вақти бўлди. Қайс розияллоҳу анҳу ифтор қилиш ҳаққидан маҳрум бўлдилар. Эрталаб яна боққа ишлагани кетдилар. Икки кун кетма-кет, орада овқат емай рўза тутиб, боғда меҳнат қилган Қайс ибн Сирма куннинг ярмида ҳушларидан кетиб, йиқилдилар.\nБу ҳодисанинг хабари дарҳол Пайғамбар соллаллоҳу алайҳи васалламга етиб борди. Ўз-ўзидан ҳаммада савол пайдо бўлди: Рўза ана шундай қийинчилик билан тутилаверадими ёки бошқа бирор ўзгариш бўладими?\nЖавоб эса Аллоҳ таоло томонидан келди. У Зот азза ва жалла мўмин-мусулмон бандаларига лутфу карам кўрсатиб, рўза ибодатида уларга осонлик яратди. Рамазонда ифтордан то тонг отгунча таомга, шаробга ва аёлига яқинлик қилишга рухсат берди. Бу лутфу марҳаматдан мўмин-мусулмонлар беҳад шод бўлдилар.\nИккинчи ҳодиса қаҳрамонининг исми ушбу ривоятда очиқ айтилмаган. Эҳтимол, у кишининг ҳурматларидан шундай қилинган бўлса керак. Аслида эса бу ҳодиса қаҳрамонининг ким эканлиги маълум ва машҳур. Мазкур саҳоба ҳазрати Умар ибн Хаттоб розияллоҳу анҳу эдилар.\nУ киши ифтордан кейин Пайғамбар соллаллоҳу алайҳи васаллам билан гаплашиб ўтириб, сўнгра уйларига келганлар ва хотинларига бирга бўлиш истагини билдирганлар. Хотинлари эса «Мен ухлаб турдим», деганлар. Яъни, «Ухламаганимда, шариат ҳукми бўйича жоиз бўлар эди, аммо мен ухлаб турдим. Энди шариат ҳукми бўйича менга яқинлик қилишингиз мумкин эмас», демоқчи бўлдилар. Аммо ҳазрати Умар «Ухлаганинг йўқ», дедилар-да, яқинлик қилдилар. Ўзлари билиб туриб, ўз нафсларига хиёнат қилдилар. Сўнгра афсус-надомат қилиб, бориб, ҳодисани Пайғамбаримиз соллаллоҳу алайҳи васалламга айтиб бердилар. Ана шунда:\n«Аллоҳ, албатта, сизлар ўзингизга хиёнат қилаётганингизни билди. Бас, тавбангизни қабул қилди ва сизларни афв этди...» ояти охиригача нозил бўлди.\n17:10 / 10.05.2019 1659\n21:00 / 10.05.2019 1344\nИнсоният тарихи бошланибдики, жуда кўп қонли урушларнинг гувоҳи бўлди. Одам алайҳиссаломнинг фарзандлари Қобилнинг укаси Ҳобилга ҳасади билан .мерос, қолган илк давоми...\n876 15:20 / 21.08.2020\n7157 17:40 / 16.04.2019\n2255 10:10 / 02.06.2019\n2119 11:00 / 20.12.2018


Юрисконсульт - Фуқароларнинг ўзини ўзи бошқариш органлари фаолиятини мувофиқлаштириш бўйича Республика кенгаши\nФуқароларнинг ўзини ўзи бошқариш органлари фаолиятини мувофиқлаштириш бўйича Республика кенгаши ижро аппарати юрисконсульти\nГанибаев Айбек Базарбаевич\nЎзбекистон Республикасининг «Фуқароларнинг ўзини ўзи бошқариш органлари тўғрисида»ги ва «Фуқаролар йиғини раиси (оқсоқоли) ва унинг маслаҳатчилари сайлови тўғрисида»ги қонунлар ижросини таъминлашда фуқаролар йиғинларига услубий ва амалий ёрдам кўрсатади;\nРеспублика ва ҳудудий кенгашлар ижро аппарати, тасарруфидаги ташкилотлар ҳамда фуқаролар йиғинлари фаолиятига доир норматив-ҳуқуқий ҳужжатларни тайёрлаш, таклифлар ишлаб чиқиш ҳамда амалдаги қонунчиликка мослигини ўрганиб хулосалар беради;\nРеспублика ва ҳудудий кенгашлар ижро аппарати, тасарруфидаги ташкилотлар раҳбар ва ходимларининг фаолиятига оид қарор, фармойиш ва буйруқлар ҳамда меҳнат шартномаларини тузиш ва бекор қилишда Ўзбекистон Республикасининг қонунлари талабларига мослигини кўриб чиқади;\nқўшма қарорларни расмийлаштиради ва ҳисобини юритади.\nхўжалик шартномаларини тузиш, бажариш, ўзгартириш ва бекор қилишнинг белгиланган тартибига риоя этилишини, шунингдек талабнома ва билдиришномаларни кўриб чиқиш тартибига риоя этилишини назорат қилади;\nшартномавий муносабатлардан келиб чиқадиган низолар юзасидан тегишли судларга даъво ариза киритади ва Республика кенгаши манфаатини ҳимоя қилади;\nРеспублика ва ҳудудий кенгашлар ижро аппарати, тасарруфидаги ташкилотлар ва фуқаролар йиғинлари фаолияти билан боғлиқ саволларга ҳуқуқий маслаҳатлар беради;\nРеспублика кенгаши билан ташкилотлар ўртасида тузилган хўжалик шартномалари ва бошқа ҳужжатларнинг қонунчилик талабларига мувофиқлиги бўйича хулоса беради;\nРеспублика кенгаши фаолиятига оид меъёрий-ҳуқуқий ҳужжатларини ишлаб чиқишда иштирок этади;\nРеспублика кенгаши раисининг биринчи ўринбосари буйруғига биноан тегишли ҳудудий кенгашларга кураторликни амалга оширади.\nҲажми: 111.20 KB


Бош саҳифаПартия ҳақидаПленумлар\nҲАЛИ ҲАМ ТАДБИР КЎП...\n— Партиямиз Сайловолди дастурида пенсионерлар, ногиронлиги бўлган шахслар, кам таъминланган аҳоли қатлами манфаатларини ҳимоя қилиш ғоялари илгари сурилганини бот-бот такрорлаймиз, — деди ЎзХДП Бухоро вилоят кенгаши раиси вазифасини бажарувчи Робия Казимова. — Хўш, бу борада қандай ташаббусларни илгари суряпмиз? Бугун ҳар биримиз йўл қўйилган камчиликлардан керакли хулоса чиқариб, кейинги фаолиятимиз режасини тузишимиз лозим. Ютуқлар ўзимизники, камчиликлар эса тузатилмоғи керак...\nИШИМИЗДА ЎЗГАРИШ БУГУН, ҲОЗИР СЕЗИЛИШ КЕРАК\nЎзХДП пленуми танқидий-таҳлилий руҳда ўтди.\nАввал хабар берганимиздек, пойтахтимизда Ўзбекистон Халқ демократик партиясининг IX Пленуми бўлиб ўтди. Унда партия ташкилотлари, депутатлик бирлашмалари томонидан амалга оширилган ишлар танқидий таҳлил қилинди, жорий йил учун йўналишларни белгилаб олиш билан боғлиқ масалалар муҳокама этилди...\nЎЗБЕКИСТОН ХАЛҚ ДЕМОКРАТИК ПАРТИЯСИНИНГ IX ПЛЕНУМИ\n2018 йил 27 февраль куни Тошкент шаҳрида Ўзбекистон Халқ демократик партиясининг IX Пленуми бўлиб ўтди.\nПартия кенгашлари ва депутатлик бирлашмалари фаолияти таҳлил қилинар экан, пленумда асосий эътибор Президентимизнинг Олий Мажлис палаталари, сиёсий партиялар ҳамда Ўзбекистон экологик ҳаракати вакиллари билан бўлиб ўтган видеоселектор йиғилишидаги маърузаси ҳамда Олий Мажлисга йўллаган Мурожаатномасида илгари сурилган йўналишлар ҳамда белгиланган вазифалар ижросини...\nҲУДУДЛАРДАН ДЕЛЕГАТЛАР САЙЛАНДИ\nЎзбекистон Халқ демократик партияси Андижон вилоят кенгашининг навбатдаги пленуми бўлиб ўтди. Унда Ўзбекистон Республикаси Президенти сайловида партия ташкилотларининг фаол иштирокини таъминлаш, аҳоли ўртасида тарғибот-ташвиқот ишларини кучайтириш ҳамда партиянинг Х Қурултойига делегатлар сайлаш тўғрисидаги масалалар атрофлича муҳокама қилинди.\nДастлаб ушбу масалалар бўйича вилоят партия кенгаши раиси Абдулҳамид Нурматов маъруза қилди...\nСАЙЛОВГА ТАЙЁРГАРЛИК ЖАРАЁНИДА\nНукус шаҳрида Ўзбекистон Халқ демократик партияси Қорақалпоғистон Республика кенгашининг навбатдаги пленуми бўлиб ўтди. Унда Қорақалпоғистон Республикаси Жўқорғи Кенгесидаги партия фракцияси аъзолари, туман ва шаҳар кенгашлари раислари, маҳаллий Кенгашлардаги партия гуруҳлари аъзолари, фаоллар, бошланғич партия ташкилотлари етакчилари ва ОАВ вакиллари иштирок этди.\nЎзбекистон Халқ демократик партияси Тошкент вилоят кенгашининг навбатдаги пленумида бу фикрлар алоҳида таъкидланди. Сўзга чиққанлар Ўзбекистон Республикаси Президенти сайловида фаол иштирок этиш, аҳоли ўртасида тарғибот-ташвиқот ишларини кучайтириш ҳамда партиянинг Х Қурултойига вилоят партия ташкилотидан делегатларни сайлаш тўғрисидаги масалаларни атрофлича муҳокама этишди.\nПленумда Ўзбекистон ХДП Тошкент вилоят кенгаши масъул ходимлари, Олий Мажлис...\nСАЙЛОВДА ФАОЛ ВА МУНОСИБ ИШТИРОК ЭТИШ\nАввал хабар берилганидек, Ўзбекистон Халқ демократик партиясининг жорий йил 14 октябрь куни ўтказиладиган X Қурултойига қизғин ҳозирлик кўрилмоқда. Айни кунларда ҳудудий партия кенгашлари пленумларида делегатлар сайланмоқда.\nҚарши шаҳрида Ўзбекистон ХДП Қашқадарё вилоят кенгашининг VI пленуми бўлиб ўтди. Унда партия ташкилотлари етакчилари, депутатлар, бошланғич партия ташкилотлари раислари, фаоллар иштирок этишди. Пленумда Ўзбекистон Республикаси Президенти сайловида...\nЮРТИМИЗ ТАҚДИРИ ВА ТАРАҚҚИЁТИ УЧУН\nАввал хабар берилганидек, Марказий сайлов комиссияси томонидан Ўзбекистон Республикаси Конституцияси ҳамда «Ўзбекистон Республикаси Президенти сайлови тўғрисида»ги, «Ўзбекистон Республикаси Марказий сайлов комиссияси тўғрисида»ги қонунларнинг тегишли моддаларига асосан жорий йилнинг 9 сентябрь кунидан эътиборан Ўзбекистон Республикаси Президенти сайлови бўйича сайлов кампанияси бошлангани эълон қилинди.\nМамлакатимизда ушбу сайловга...\nЎЗБЕКИСТОН ХАЛҚ ДЕМОКРАТИК ПАРТИЯСИ МАРКАЗИЙ КЕНГАШИНИНГ V ПЛЕНУМИ ТЎҒРИСИДА\nЖорий йил 1 апрель куни пойтахтимизда Ўзбекистон Халқ демократик партияси Марказий Кенгашининг V пленуми бўлиб ўтади.\nУнда Ўзбекистон ХДП Марказий Кенгаши аъзолари, Олий Мажлис Қонунчилик палатасидаги партия фракцияси аъзолари, Марказий Кенгаш ишчи аппарати ходимлари ва оммавий ахборот воситалари вакиллари иштирок этади.\nПленумда «Соғлом она ва бола йили» Давлат дастуридан келиб чиқиб, Ўзбекистон Халқ демократик партияси олдида...\nҲЕЧ КИМДАН КАМ БЎЛМАЙДИГАН ДЕМОКРАТИК ДАВЛАТ\nЎтаётган ҳар бир йилнинг ўзига хос жиҳатлари, ютуқлари, воқеалари бўлади. Бу табиий, албатта. Аммо биз катта орзу-ниятлар, янги, янада улкан режалар билан кутиб олган 2016 йил юртимиз тарихининг ёрқин саҳифаларидан бўлиб қолишига ишончимиз комил. Чунки жорий йилда мамлакатимиз мустақиллигининг 25 йиллик қутлуғ байрами кенг нишонланади.\nЎтган даврда дунёнинг ривожланган демократик давлатлари қаторига кўтарилишдек улуғ мақсад йўлида...\nСаҳифалар: 1 2 3 Навбатдагиси


Уйсиз Илон Маск яширинча янги сарой қидиряптими? Миллиардер жавоб берди – Kommers.uz\nМиллиардерлар\t21:10 | 23.12.21\nУйсиз Илон Маск яширинча янги сарой қидиряптими? Миллиардер жавоб берди\nБизнесменнинг дўсти саёҳатдалигида унинг уйида яшаши қайд этилган.\nИлон Маск яширинча янги сарой қидирмоқда, буни тадбиркорнинг ўзи инкор этган. Бу ҳақда Wall Street Journal хабар берди.\nМаълум қилинишича, SpaceX ва Tesla асосчиси Илон Маск ўз уйларини сотувга қўйганидан кейин яширинча янги уй қидира бошлаганини инкор қилган. Тадбиркор газетадаги мақола ёлғон эканини даъво қилмоқда.\nНашр маълумотларига кўра, миллиардер тахминан бир йилдан бери қиймати 12 миллион доллар турадиган қасрда яшаб келган. Маск аввалроқ SpaceX’дан ижарага олинган, уни йиғиш ва кўчириш мумкин бўлган кичик уйда яшашини айтганди.\nУйнинг майдони — тахминан 37 квадрат метр, нархи эса бор-йўғи 50 минг долларни ташкил этади. У Техас штатида, SpaceX ўз ракеталарини учириш билан шуғулланадиган жойдан унча узоқ бўлмаган ерда жойлашган.\nҚайд этилишича, 2020 йилнинг май ойида Маск деярли барча мулкидан қутулишини эълон қилган. Бунинг сабабини миллиардер ўзини Марс ва Ерга бағишлаши, моддий қадриятлар эса уни пастга тортиши билан тушунтирган. У ўзининг барча мулкини сотишни бошлаган ва 2021 йил декабрь ойида охирги уйини сотган.\nТаъкидланишича, Маск ҳақиқатан дўсти Кен Ҳауэрининг уйида яшайди. Улар PayPal’га асос солинганидан бери бир-бирини танийди. Ҳауэрининг уйи 740 квадрат метрдан ортиқ майдонда, Техаснинг Остин шаҳридаги махсус ҳудудда жойлашган. Масканда сузиш ҳавзаси, жакузи ва шахсий қайиқ тўхташ жойи мавжуд.\nБундан ташқари, Маск яширинча Остиндан ўзига уй қидирмоқда. Нашр манбаларига кўра, у аллақачон бир нечта риелторларни ёллаган ва вариантларни кўриб чиқмоқда. Улардан бири заргарлик буюмлари дизайнери Кендра Скоттнинг уйи бўлган. Бироқ келишув амалга ошмаган, чунки миллиардер бир неча бор квартирани кўриш учун келмаган.\nМақола эълон қилинганидан сўнг, Кен Ҳауэри бу ҳақиқат эмаслигини айтиб, газетага изоҳ бериб улгурган.\n«WSJ мақоласи ёлғон. Мен у ерда яшамайман ва ҳеч қаердан уй сотиб олмоқчи эмасман», — деган Маскнинг ўзи.\nШунингдек, SpaceX раҳбари Twitter’да WSJ нашрига жавоб қайтарган. «Ҳўп, лекин [бу саройдаги] ёстиқ жилдлари қандай рангда? Биз бу муҳим тафсилотларни билишимиз керак!», деб ёзган бизнесмен пост остидаги изоҳларда.\nАввалроқ Илон Маск расман уйсиз қолгани ҳақида хабар берилганди. Шунингдек, Маск Безосга жакузида эмас, компанияда кўпроқ вақт ўтказишни маслаҳат бергани хабар қилинди.


Шайх Худойдод Вали — Исломобод\nСиз шуердасиз Бош саҳифа → Шайх Худойдод Вали\nТариқатлар маънавий эҳтиёж сифатида шаклланган бўлиб, Аллоҳни англашнинг руҳий тушунчасидир. Яъни, сўфизм руҳий тарбия мактаби, комил инсонни тарбиялашнинг омили сифатида шаклланади.\nТариқат султони, ҳақиқат бурҳони, орифлар қутби, катталар ғавси, обидлар қаймоғи, комиллар пешвоси, шариат ва ҳақиқат жамловчиси деб улуғланган Ҳазрати Худойдод Вали Азизон Яссавия тариқатининг ўн биринчи ҳалқаси раҳномаси – пиру муршиди бўлиб, шайх, тарбиячи, сўфий ва шоир сифатида машҳур зотдир.\nХудойдод Вали ҳозирги Навоий вилоятининг қадимий Кармана тупроғида, Ортиқ Шайх хонадонида ҳижрий 866, милодий 1461-62 йилларда таваллуд топган. Отаси Ортиқ Шайх асли Хоразмдан бўлиб, аввал Бухорога, сўнгра Карманага келиб у ерларни ватан-макон қилиб тутган.\nЁш гўдакка Худойберди исми берилади. Бу шукрона ифодаси булиб, таомилга кўра ё кўпдан умидланган фарзанд туғилиши ёки ўйлагандан зиёдаликка эришув шарафига аталишидир.\nОта-онадан 3-4 ёшларида эрта етим қолган Худойбердига Халил Қоракўлий раҳномалик қилади ва ундаги лоёқод ва истеъдод қирраларини англаб, ибтидоий мадраса таҳсилига беради. Тез орада таҳсилдаги пешқадамлиги сабабидан устози муаллимнинг ва таълимдошларининг назарига тушади. Илм олишига эҳтиёжи ошиб, Ғиждувонга йўл олади. Фақирлик ва қийинчиликлардан чўчимасдан, уч йил мобайнида бу ерда саводини оширади. Самарқанддаги Шердор мадрасаси шарқий томонида жойлашган “Жавзания” мадрасасининг илму толиби ҳам бўлган. Худойдод Вали Бухорога бориб, таълим таҳсилни “Мулло Муҳаммад” мадрасасида давом эттиради.\nХудойдод Валининг шариат илмларини эгаллашига устозлик қилган шахсларнинг номи мавжуд манбаларда қайд этилмаган бўлсада, тариқат йўлида ботиний илмларда бухоролик машҳур сўфий Шайх Жамолиддин Азизондан таълим олади. Шайх даргоҳида илк учрашув ҳосиласи сифатида “Худойберди” исми “Худойдод”га айланади.\nБале, бизга сизни Худо берди. Бундан сўнг исмингиз “Худойдод” бўлгай.\nШу алфоз пирини лутфи ва марҳамати билан тасаввуф дунёсида янги комил пир Шайх Худойдод Вали номи билан намаён бўлади.\nТуғма валийлик сифати, тариқатдаги камоли билан Шайх Худойдод Вали инсонларнинг етук намунасига айланиб халқ ичига кирди. Унинг номига “валий” сўзини қўшилиши халқнинг ишончи, ҳурмати ва эътиқоди натижаси бўлди.\nОддийлик, камтарлик ва фақирлиги сабабидан халқнинг ўз кишисига айланиб борди, у бу жиҳатларини тилда эмас, амалда кўрсата билгани учун ҳам етук пешво “Азизон” шарафини топди.\nШариат, тариқат, маърифат ва ҳақиқат бобидаги етук камолоти билан илму қол ва илму ҳолда даража касб этди. Оммага яқинлик, ҳидоятга чақириқ, жоҳилликка нисбатан муросасизлик ва қаноат камоли билан нуфузга эришди.\nШайх Худойдод Вали Азизон ўз замонасининг машҳур сиймоси бўлиб, валий ва шоир сифатида эътибор топди. Тасаввуфона мисраларда Ҳазрати Аҳмад яссавий, Сулоймон Бақирғоний изидан бориб, соҳанинг тадрижий такомилига ҳам бой ҳисса қўшди. Орифона нуқтадонлик билан холиқ ва махлуқ муносабатларини таҳлил этди. Унга комил банда кўзи билан ёндошди.\nХудойдод Вали ижодининг асосида муҳаббат мавзуси ётади. Бу талқин Аллоҳ ишқи! Яъни, маърифат ва ҳақиқатнинг олий ифодасидир. Унда сохталик, қаллоблик, ёки ҳашам бўлмайди. Қалбни Яратган сари буриш учун, инсон нафсини ҳокими бўлиши, унга қул бўлиб қолмаслиги керакдир.\nБадиий бисотидан намуна:\nЭй, сенинг ишқинг мени кўп ўзига зор айлади,\nХуш муборак жазбаким барчага безор айлади.\nЭй, сенинг дардинг билан қолгумдурур мен то абад\nБу саодат кўрки дар афлоки даввор айлади.\nМен азалдин кутмадим ҳаргиз сенингдек меҳрибон,\nУзди ўзгадин мени, ҳам ўзига зор айлади.\nЖумла оламдин гузида қилди-ю, қилди шараф,\nОдама қилди иноят, лутфу ахбор айлади.\nЭй, Худойдод, лутфни кўргил тоқи ҳамвор бўл,\nЎзига нисбат учун, ўзгага ағёр айлади.\nБу улуғ зот руҳи бугунги кунда шод ва масрур. Мустақилликдек улуғ неъмат бу борадаги қадриятлариимзни том маънода тиклади. Кўнгиллар ободлигига етилиб, улкан хайрли ишлар қилинди.\nҲазрати Шайх Худойдод Вали мақбараси, хонақоҳи ва зиёратгоҳи Самарқанд вилояти Жомбой туманинг Ғазира қишлоғида. Вафотлари 1532 милодий санада.\nЎМИ Самарқанд вилояти вакил ўринбосари


Бактериялар ҳақида — У ким, бу нима — QOMUS.INFO\nQOMUS.INFO > Б ҳарфи > БАКТЕРИЯЛАР\nБАКТЕРИЯЛАР (юн. bakterion — таёқча) — бир ҳужайрали микроорганизмларнинг катта гуруҳи; шаклланган ядрога эга бўлмаган микроскопик организмлар — прокариотлар. Б. да ҳужайра пардаси, кўп миқдорда дезоксирибонуклеин кислота (ДНК), содда ядро бор. Митохондрий ва хлоропластлар одатда, бўлмайди, ядронинг хромосомалари ва қобиғи кўзга кўринмайди. Бактериялар кўндалангига бўлиниш (баъзан чўзилиш ёки куртакланиш) йўли билан кўпаяди. Бактерияларнинг кўп тури таёқча шаклида бўлади. Бироқ шарсимон, ипсимон ёки илон изи шаклли микроорганизмлар ҳам Бактерияларга киради. Бактерияларнинг физиологик хусусиятлари ниҳоятда хилма-хил, улар биокимёвий жиҳатдан жуда фаол. Бактериялар тупроқда, сувда, сув ҳавзалари заминида ва б. жойларда тарқалган. Улар ягона бир гуруҳ бўлмай, ҳар хил йўллар билан вужудга келган организмлардир. Баъзи Бактериялар, (мас, ипсимон Бактериялар, азотобактер ва б.) кўк-яшил сувўтларга яқин, айрим Бактериялар эса нурсимон замбуруғлар — актиномицетлар билан уруғдош; спирохеталар ва б. баъзи Бактериялар бир ҳужайрали содда ҳайвонларга ўхшайди. Бактерияларнинг каттакичиклиги, шакли, тузилиши, ҳаракатчанлиги ҳар хил. Шарсимон Бактерияларнинг диаметри, одатда, 1 — 2 мкм, таёқча шаклидагиларининг йўғонлиги 0,4 дан 0,8 мкм гача, уз. 2 — 5 мкм бўлади. Баъзан жуда йирик Бактериялар ҳам учрайди. Мас, Thiophysa macrophusaHHHr диаметри 20 мкм; жуда майда Бактериялар ҳам бор. Айрим Бактериялар, шу қадар майдаки, ҳатто бактериал фильтрдан ҳам ўтиб кетади. Шарсимон Бактериялар кокклар деб аталади. Агар кокклар кўндалангига бўлиниш йўли б-н кўпайса ва бўлингандан кейин бирбирига қўшилганлигича қолиб занжир ҳосил қилса, стрептококклар дейилади. Ҳужайралар учта ўзаро тик йўналишда бўлинса, ҳужайралар халтачаси (пакети)ни ҳосил қилади, бундай шакл сарциналар учун хос. Кокклар хар хил йўналишда бўлинса, ҳужайраларнинг узум бошининг ғужуми шаклидаги тўплами ҳосил бўлади, бундай шакл стафилококкларга тааллуқли. Споралар ҳосил қиладиган таёқчасимон Бактериялар бациллалар дейилади. Таёқчасимон Бактерияларнинг учлари текис «қирқилган» ёки дўнгроқ бўлиши мумкин. Булар алоҳида ёки, баъзан, занжир шаклида жойлашади. Узун ип ҳосил қиладиган ипсимон бактериялар, асосан, сувда яшайди. Вергул шаклидаги Бактериялар вибрионлар, йўғон спиралсимон буралганлари спираллар, бир нечта бир хилдаги ингичка бурамалилари спирохеталар дейилади. Электрон микроскопда қаралганда Бактерияларнинг ҳужайра пардаси бир неча (одатда, уч) қават эканлиги кўринади. Унинг таркибига мурамин кислота, аминокислоталар, липидлар, глюкозамин ва б. бирикмалар киради. Ҳужайра пардаси остида иитоплазматик мембрана бор, шу мембрана моддалар алмашинувида муҳим роль ўйнайди. Цитоплазмада рибосомалар бўлиб, улар таркибига РНК киради. Бактериялар ҳужайрасида ДНК иплари бор, улар қобиқсиз ядро, яъни нуклетоид ҳосил қилади. Бактериялар юқори т-рага, одатда, чидамсиз, қуритиш, офтоб, ҳар хил кимёвий моддалар Бактерияларни ўлдиради (қ. Дезинфекция, Стериллаш). Бактериялар совуққа жуда чидамли, шу туфайли тупроқда қишлаб чиқа олади. Бактерияларнинг кўпи овал ёки юмалоқ шаклли споралар ҳосил қилади. Бактериялар споралари юқори т-ра ва заҳарли моддалар таъсирига жуда бардошли. Споралар қулай муҳитга тушганда улардан таёқчасимон ёки вегетатив ҳужайралар пайдо бўлади. Бактерияларнинг ривожланиш цикли ҳар хил. Мас, микобактериялар бўлиниш йўли б-н ҳам, куртакланиш йўли билан ҳам кўпаяди. Миксобактерияларнинг вегетатив ҳужайралари қисқаради ва кичрайиб, юмалоқ ёки овал шаклли микроцисталар ҳосил қилади. Кўпчилик Бактериялар органик моддаларни, баъзилари анорганик моддаларни оксидлаш йўли б-н энергия олади. Фақат кислородли муҳитда яшай оладиган Бактериялар аэроблар, кислородсиз муҳитда яшайдиган Бактериялар анаэроблар дейилади. Аэроб нафас олиш вақтида органик бирикмалар оксидланиб, карбонат ангидрид ажралиб чиқади. Анаэроб шароитда органик бирикмаларнинг парчаланиши ва бунда энергия ажралиб чиқиши бижғиш дейилади.\nТабиатда ва халқ хўжалигида Бактерияларнинг аҳамияти жуда катта. Бактериялар тирик хужайралар таркибига кирадиган ҳамма кимёвий элементларнинг табиатда аниқланишида иштирок этади. Ўсимлик ва ҳайвон қолдиқлари целлюлоза, пентозалар, крахмал, пектин моддалар ва б. ни ўзлаштира оладиган микроорганизмлар иштирокида парчаланиб, пировардида карбонат ангидрид билан сувга айланади. Табиатда азот айланишида ҳам микроорганизмларнинг роли катта. Ҳайвонлар ўзига зарур азотли бирикмаларни ўсимлик оқсилларидан ҳосил қилади. Ҳайвон ва ўсимлик оқсиллари Бактериялар таъсирида минераллашиб, аввал аммиакка, кейин нитрит ва нитратларга айланади. Аммонийли тузлар ҳам, нитратлар ҳам юксак ўсимликлар учун озиқ бўлади, улар шу тузлардан фойдаланиб, ўз танасида оқсил ҳосил қилади. Бактериялар бошқа биоген элементларни ҳам минераллаштиради. Улар органик фосфор бирикмаларини парчалаб, сув ҳавзалари ва тупроқда фосфорнинг минерал бирикмаларини кўпайтиради. Бактериялар таъсирида олтингугуртнинг органик бирикмалари ҳам минералларга айланади. Бактериялар генетика, биофизика, космик биология ва б. соҳаларга оид умумий масалаларни ҳал қилиш учун энг яхши объектдир. Бактериялар культурасидан аминокислоталар, витаминлар ва антибиотикларни миқдор жиҳатидан аниқлашда фойдаланилади. Тупроқ унумдорлиги Б. нинг ҳаёт фаолиятига боғлиқ. Пектин моддаларни бижғитадиган Бактериялар ёрдамида зиғир, каноп ва б. толали ўсимликлар ивитилади. Сутдан қатиқ, сариёғ, пишлоқ ва б. маҳсулотлар тайёрлашда ҳам Бактерияларнинг ҳар хил турларидан фойдаланилади.\nСаноатда Бактерияларнинг тегишли турлари ёрдамида крахмалли ёки бошқача хом ашёдан сут (лактат) кислота, ацетон, этил спирт, бутил спирт ва б. спиртлар, декстрин, диацетил, антибиотиклар, витаминлар, аминокислота ва б. олинади.\nБактериялардан фермент препаратлари тайёрлашда айниқса кўп фойдаланилади. Шу билан бирга, Бактерияларнинг кўпгина турларига қарши кураш олиб боришга ҳам тўғри келади, чунки улар дон-дун ва б. масаллиқларни, ҳар хил хом ашё, материал ва буюмларни бузади. Одам ва ҳайвонларда учрайдиган кўпгина касалликлар (мас, ич терлама, вабо, сил, куйдирги, манқа ва б.)ни Бактериялар пайдо қилади.\nОдам ва ҳайвонларда касаллик қўзғатадиган Бактериялар патоген Бактериялар деб аталади. Фитопатоген Бактериялар ёввойи ўсимликларда ҳам, экинларда ҳам кўпгина касалликларни вужудга келтиради. Касаллик қўзғатадиган Бактерияларга қарши асептика ва антисептика чоралари кўрилади, шунингдек, бактериостатик ва бактерицид моддалар ишлатилади.\nNext PostБАЛИҚ ЎСТИРИШ